title: Komission täytäntöönpanoasetus (EU) 2020/359, annettu 4 päivänä maaliskuuta 2020, siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla annetun komission asetuksen (EU) N:o 1178/2011 muuttamisesta (ETA:n kannalta merkityksellinen teksti)

text:
                  5.3.2020

                  FI

                  Euroopan unionin virallinen lehti

                  L 67/82

         KOMISSION TÄYTÄNTÖÖNPANOASETUS (EU) 2020/359,
         annettu 4 päivänä maaliskuuta 2020,
         siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla annetun komission asetuksen (EU) N:o 1178/2011 muuttamisesta
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta 4 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1139 (1) ja erityisesti sen 23 ja 27 artiklan,
         sekä katsoo seuraavaa:

                     (1)

                     Komission asetuksessa (EU) N:o 1178/2011 (2) vahvistetaan vaatimukset lentäjille, jotka osallistuvat asetuksen (EU) 2018/1139 2 artiklan 1 kohdan b alakohdan i ja ii alakohdassa määritetyillä ilma-aluksilla harjoitettavaan toimintaan.

                     (2)

                     Ilmapallojen ja purjelentokoneiden ohjaamomiehistön lupakirjojen erityisluonne huomioon ottaen niitä koskevat lupakirjavaatimukset olisi vahvistettava erillisissä asetuksissa eli komission asetuksessa (EU) N:o 2018/395 (3) ja komission täytäntöönpanoasetuksessa (EU) N:o 2018/1976 (4).

                     (3)

                     Samalla olisi poistettava asetuksen (EU) N:o 1178/2011 liitteessä I (osa FCL) vahvistetut ilmapallolentäjän ja purjelentäjän lupakirjoja koskevat vaatimukset sekä tarkistettava joitakin liitteen I (osa FCL) vaatimuksia, jotka koskevat useisiin ilma-alusryhmiin liittyviä kysymyksiä, kuten ilmapallolentäjän tai purjelentäjän lupakirjojen ja muiden ilma-alusryhmien lupakirjojen välisiä hyvityssäännöksiä, ilmapallolentäjien ja purjelentäjien uusien lupakirjavaatimusten huomioon ottamiseksi.

                     (4)

                     Asetuksen (EU) N:o 1178/2011 liitteen IV (osa MED), liitteen VI (osa ARA), liitteen VII (osa ORA) ja liitteen VIII (osa DTO) vaatimuksia olisi edelleen sovellettava ilmapallojen ja purjelentokoneiden ohjaamomiehistön lupakirjoihin.

                     (5)

                     Jotta lentoturvallisuutta voidaan edelleen parantaa, harraste- ja vapaa-ajan lentotoimintaa harjoittavia lentäjiä olisi kannustettava hankkimaan oikeudet mittarilentosääntöjen (IFR) mukaiseen lentämiseen. Sen vuoksi mittarilento-oikeuksia koskevia nykyisiä sääntöjä olisi mukautettava lisäämällä perusmittarilentokelpuutus (BIR) asetuksen (EU) N:o 1178/2011 liitteeseen I (osa FCL). BIR olisi räätälöitävä koulutuksen sisällön ja oikeuksien laajuuden osalta erityisesti harraste- ja vapaa-ajan lentotoimintaa harjoittavien lentäjien tarpeisiin.

                     (6)

                     Kun BIR otetaan käyttöön, asetuksen (EU) N:o 1178/2011 liitteessä I (osa FCL) olevassa FCL.825 kohdassa tarkoitettu matkalento-osuuden mittarilentokelpuutus (EIR) tulee tarpeettomaksi, minkä vuoksi se olisi poistettava. Nykyisten EIR-kelpuutuksen haltijoiden olisi kuitenkin voitava jatkaa oikeuksiensa käyttämistä, ja heidän olisi saatava hyvitystä EIR-kelpuutuksestaan hakiessaan BIR-kelpuutusta. Ennen tämän asetuksen soveltamista aloitettua EIR-koulutusta olisi myös oltava mahdollista jatkaa ja suorittaa se loppuun BIR-koulutuksena.

                     (7)

                     Asetukseen (EU) N:o 1178/2011 olisi tehtävä tekninen päivitys erityisesti suorituskykyyn perustuvasta navigoinnista (PBN), epätavallisten lentoasentojen välttämisen ja niistä oikaisun koulutuksesta (UPRT) sekä lennonopettajan ja tarkastuslentäjän kelpoisuuksista saatujen kokemusten perusteella.

                     (8)

                     Tässä asetuksessa säädetyt toimenpiteet perustuvat lausuntoon 01/2019 (5), jonka Euroopan unionin lentoturvallisuusvirasto on antanut asetuksen (EU) 2018/1139 75 artiklan 2 kohdan b alakohdan ja 76 artiklan 1 kohdan mukaisesti.

                     (9)

                     Tässä asetuksessa säädetyt toimenpiteet ovat asetuksen (EU) 2018/1139 127 artiklalla perustetun komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetus (EU) N:o 1178/2011 seuraavasti:

                        1)

                        Korvataan 1 artikla seuraavasti:

                           ”1 artikla

                           Kohde

                              1.   Tässä asetuksessa vahvistetaan yksityiskohtaiset säännöt seuraaville:

                                          a)

                                          lentolupakirjojen erilaiset kelpuutukset, lentolupakirjojen myöntämistä, voimassa pitämistä, muuttamista, rajoittamista, voimassaolon keskeyttämistä tai peruuttamista koskevat edellytykset, lentolupakirjojen haltijoiden oikeudet ja velvollisuudet sekä voimassa olevien kansallisten lentolupakirjojen ja kansallisten lentomekaanikon lupakirjojen muuntamista lentolupakirjoiksi koskevat edellytykset;

                                          b)

                                          lentokoulutuksesta tai lentosimulaattorikoulutuksesta ja lentäjän taitojen arvioinnista vastaavien henkilöiden hyväksyntä;

                                          c)

                                          erilaiset lentäjien lääketieteelliset kelpoisuustodistukset, lääketieteellisten kelpoisuustodistusten myöntämistä, voimassa pitämistä, muuttamista, rajoittamista, voimassaolon keskeyttämistä tai peruuttamista koskevat edellytykset, lääketieteellisten kelpoisuustodistusten haltijoiden oikeudet ja velvollisuudet sekä kansallisten lääketieteellisten kelpoisuustodistusten muuntamista vastavuoroisesti tunnustetuiksi lääketieteellisiksi kelpoisuustodistuksiksi koskevat edellytykset;

                                          d)

                                          ilmailulääkärien hyväksyntä ja edellytykset, joilla yleislääkärit voivat toimia ilmailulääkäreinä;

                                          e)

                                          matkustamomiehistön jäsenille määräajoin tehtävä ilmailulääketieteellisen kelpoisuuden arviointi ja tästä arvioinnista vastaavien henkilöiden kelpoisuus;

                                          f)

                                          matkustamomiehistön kelpoisuustodistusten myöntämistä, voimassa pitämistä, muuttamista, rajoittamista, niiden voimassaolon keskeyttämistä tai peruuttamista koskevat edellytykset sekä matkustamomiehistön kelpoisuustodistusten haltijoiden oikeudet ja velvollisuudet;

                                          g)

                                          siviili-ilmailun lentomiehistön hyväksymiseen ja lääketieteellisen kelpoisuuden arviointiin osallistuvien lentokoulutusorganisaatioiden ja ilmailulääketieteen keskusten hyväksymistodistusten myöntämistä, voimassa pitämistä, muuttamista, rajoittamista, voimassaolon keskeyttämistä tai peruuttamista koskevat edellytykset;

                                          h)

                                          lentoa simuloivien koulutuslaitteiden sekä näitä laitteita käyttävien organisaatioiden sertifiointivaatimukset;

                                          i)

                                          hallintoa ja johtamisjärjestelmää koskevat vaatimukset, joita jäsenvaltioiden, Euroopan unionin lentoturvallisuusviraston (EASA) ja organisaatioiden on noudatettava pannessaan täytäntöön a–h alakohdassa tarkoitettuja sääntöjä.

                              2.   Ilmapallojen ja purjelentokoneiden lentolupakirjoihin sovelletaan tämän asetuksen 11 b ja 11 c artiklaa sekä tämän asetuksen liitettä IV (osa MED), liitettä VI (osa ARA), liitettä VII (osa ORA) ja liitettä VIII (osa DTO).”

                        2)

                        Korvataan 2 artiklan 19 kohta seuraavasti:

                                    ”19)

                                    ’lennonopettajalla (FI)’ opettajaa, jolla on oikeus antaa koulutusta ilma-aluksella tämän asetuksen liitteessä I (osa FCL) olevan J luvun, asetuksen (EU) 2018/395 liitteessä III (osa BFCL) olevan FI luvun tai täytäntöönpanoasetuksen (EU) 2018/1976** liitteessä III (osa SFCL) olevan FI luvun mukaisesti (*1)
                                        (*2);

                           (*1)  Komission asetus (EU) 2018/395, annettu 13 päivänä maaliskuuta 2018, ilmapallojen lentotoimintaa koskevista yksityiskohtaisista säännöistä Euroopan parlamentin ja neuvoston asetuksen (EY) N:o 216/2008 mukaisesti (EUVL L 71, 14.3.2018, s. 10)."

                           (*2)  Komission täytäntöönpanoasetus (EU) 2018/1976, annettu 14 päivänä joulukuuta 2018, purjelentokoneilla harjoitettavaa lentotoimintaa koskevista yksityiskohtaisista säännöistä Euroopan parlamentin ja neuvoston asetuksen (EU) 2018/1139 nojalla (EUVL L 326, 20.12.2018, s. 64).”"

                        3)

                        Korvataan 4 artiklan 8 kohdassa oleva ilmaisu ”8 päivään huhtikuuta 2021” ilmaisulla ”8 päivään syyskuuta 2021”.

                        4)

                        Lisätään 4 c artikla seuraavasti:

                           ”4 c artikla

                           Matkalento-osuuden mittarilentokelpuutuksen haltijoita koskevat siirtymätoimenpiteet

                              1.   Liitteessä I (osa FCL) olevan FCL.825 kohdan mukaisen matkalento-osuuden mittarilentokelpuutuksen (EIR) haltija saa 8 päivään syyskuuta 2022 asti

                                          a)

                                          edelleen käyttää EIR-kelpuutuksensa mukaisia oikeuksia;

                                          b)

                                          EIR-kelpuutuksensa uusituksi tai sen voimassaolon jatketuksi komission delegoidun asetuksen (EU) (*3) FCL.825 kohdan g alakohdan mukaisesti;

                                          c)

                                          täysimääräisen hyvityksen liitteessä I (osa FCL) olevan FCL.835 kohdan c alakohdan 2 alakohdan i ja ii alakohdan koulutusvaatimuksista, kun hän hakee perusmittarilentokelpuutusta (BIR) liitteessä I (osa FCL) olevan FCL.835 kohdan mukaisesti; ja

                                          d)

                                          EIR-kelpuutuksen haltijoille liitteessä I (osa FCL) vahvistetun hyvityksen täysimääräisenä.

                              2.   Edellä 1 kohdassa tarkoitettuja EIR-kursseja, jotka ovat alkaneet ennen 8 päivää syyskuuta 2021, voidaan mainitusta päivämäärästä alkaen jatkaa niin, että niitä pidetään BIR-kursseina. BIR-kurssista vastaavan hyväksytyn koulutusorganisaation on hakijasta tekemänsä arvion perusteella määritettävä BIR-kelpuutuksen myöntämistä varten hyvitettävän EIR-koulutuksen määrä.

                              3.   BIR-kelpuutuksen hakijalle, jolla on EIR-kelpuutus tai joka on läpäissyt EIR-kelpuutuksen teoriakokeen FCL.825 kohdan d alakohdan mukaisesti ennen 8 päivää syyskuuta 2021, hyvitetään BIR-kelpuutuksen teoriakoulutusta ja -koetta koskevat vaatimukset täysimääräisinä.

                           (*3)  Komission delegoitu asetus (EU) , annettu 4 päivänä maaliskuuta 2020, (Ei vielä julkaistu virallisessa lehdessä).”"

                        5)

                        Korvataan 11 c artikla seuraavasti:

                           ”11 c artikla

                           Siirtymätoimenpiteet
                           Jäsenvaltioiden on

                                       a)

                                       viimeistään 8 päivänä huhtikuuta 2021 siirrettävä EASAlle kaikki tiedot sellaisten organisaatioiden valvonnasta, jotka antavat koulutusta lentolupakirjoja varten asetuksen (EU) 2018/395 ja täytäntöönpanoasetuksen (EU) 2018/1976 mukaisesti ja joiden osalta EASA on toimivaltainen viranomainen Euroopan parlamentin ja neuvoston asetuksen (EU) 2018/1139 (*4) 78 artiklan mukaisesti;

                                       b)

                                       suoritettava ennen 8 päivää huhtikuuta 2020 aloitetut sertifiointiprosessit loppuun EASAn kanssa koordinoiden ja myönnettävä hyväksymistodistus, minkä jälkeen EASA ottaa hoitaakseen kaikki velvollisuutensa näiden sertifioitujen organisaatioiden toimivaltaisena viranomaisena.

                           (*4)  Euroopan parlamentin ja neuvoston asetus (EU) 2018/1139, annettu 4 päivänä heinäkuuta 2018, yhteisistä siviili-ilmailua koskevista säännöistä ja Euroopan unionin lentoturvallisuusviraston perustamisesta, Euroopan parlamentin ja neuvoston asetusten (EY) N:o 2111/2005, (EY) N:o 1008/2008, (EU) N:o 996/2010, (EU) N:o 376/2014 ja direktiivien 2014/30/EU ja 2014/53/EU muuttamisesta sekä Euroopan parlamentin ja neuvoston asetusten (EY) N:o 552/2004, (EY) N:o 216/2008 ja neuvoston asetuksen (ETY) N:o 3922/91 kumoamisesta (EUVL L 212, 22.8.2018, s. 1). ”"

                        (6)

                        Poistetaan 12 artiklan 2 a kohta;

                        (7)

                        Korvataan 12 artiklan 4 kohdassa oleva ilmaisu ”20 päivään kesäkuuta 2020” ilmaisulla ”20 päivään kesäkuuta 2021”;

                        (8)

                        Muutetaan liite I (osa FCL) tämän asetuksen liitteen I mukaisesti;

                        (9)

                        Muutetaan liite IV (osa MED) tämän asetuksen liitteen II mukaisesti;

                        (10)

                        Muutetaan liite VI (osa ARA) tämän asetuksen liitteen III mukaisesti;

                        (11)

                        Muutetaan liite VII (osa ORA) tämän asetuksen liitteen IV mukaisesti;

                        (12)

                        Muutetaan liite VIII (osa DTO) tämän asetuksen liitteen V mukaisesti.

            2 artikla

               1.   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

               2.   Tätä asetusta sovelletaan 8 päivästä huhtikuuta 2020.

               3.   Poiketen siitä, mitä 2 kohdassa säädetään, seuraavia säännöksiä sovelletaan 8 päivästä syyskuuta 2021:

                           a)

                           liitteessä I oleva 1 kohdan e alakohta, 4 kohdan b alakohta, 5–7 kohta, 32 kohta, 34 kohta, 36 kohdan d alakohta, 40 artiklan a alakohta, 41 kohta, 42 kohta, 44 kohta, 46–48 kohta, 52 kohdan f alakohta, 53 kohdan a–c alakohta, 53 kohdan e alakohta, 53 kohdan f alakohta, 54 kohta, 55 kohta, 56 kohdan a–c alakohta ja 57 kohta;

                           b)

                           liitteessä II oleva b kohta;

                           c)

                           liitteessä III oleva 10 kohdan d alakohdan ii alakohta.

               4.   Poiketen siitä, mitä 2 kohdassa säädetään, 1 artiklan 7 kohtaa ja liitteessä I olevaa 49 kohtaa, 53 kohdan d alakohtaa sekä 58 kohdan b, d ja e alakohtaa sovelletaan tämän asetuksen voimaantulopäivästä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 4 päivänä maaliskuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 212, 22.8.2018, s. 1.

            (2)  Komission asetus (EU) N:o 1178/2011, annettu 3 päivänä marraskuuta 2011, siviili-ilmailun lentomiehistöä koskevien teknisten vaatimusten ja hallinnollisten menettelyjen säätämisestä Euroopan parlamentin ja neuvoston asetuksen (EY) N:o 216/2008 nojalla (EUVL L 311, 25.11.2011, s. 1).

            (3)  Komission asetus (EU) 2018/395, annettu 13 päivänä maaliskuuta 2018, ilmapallojen lentotoimintaa koskevista yksityiskohtaisista säännöistä Euroopan parlamentin ja neuvoston asetuksen (EY) N:o 216/2008 mukaisesti (EUVL L 71, 14.3.2018, s. 10).

            (4)  Komission täytäntöönpanoasetus (EU) 2018/1976, annettu 14 päivänä joulukuuta 2018, purjelentokoneilla harjoitettavaa lentotoimintaa koskevista yksityiskohtaisista säännöistä Euroopan parlamentin ja neuvoston asetuksen (EU) 2018/1139 nojalla (EUVL L 326, 20.12.2018, s. 64).

            (5)  Easier access for GA pilots to IFR flying & Revision of the balloon and sailplane licensing requirements, (Opinion No 01/2019 (A) & (B), 19.2.2019), joka on saatavilla osoitteesta https://www.easa.europa.eu/document-library/opinions

            LIITE I
            Muutetaan komission asetuksen (EU) N:o 1178/2011 liite I (osa FCL) seuraavasti:

                        1)

                        Muutetaan FCL.010 kohta seuraavasti:

                                    a)

                                    Korvataan ’ilmalaivan’ määritelmä seuraavasti:
                                    ”’ilmalaivalla’ moottorikäyttöistä ilmaa kevyempää ilma-alusta, lukuun ottamatta kuumailmalaivoja, joiden katsotaan olevan komission asetuksen (EU) 2018/395 2 artiklan 7 kohdan mukaisia ilmapalloja.”

                                    b)

                                    Korvataan ’lentoajan’ määritelmä seuraavasti:
                                    ”’lentoajalla’

                                                lentokoneiden, TMG-moottoripurjelentokoneiden ja pystysuoraan nousevien lentokoneiden osalta kokonaisaikaa, joka alkaa siitä hetkestä, kun lentokone ensimmäisen kerran lähtee lentoonlähtöä varten liikkeelle, ja päättyy, kun se lennon päätyttyä lopullisesti pysähtyy;

                                                helikopterien osalta kokonaisaikaa, joka alkaa siitä hetkestä, kun helikopterin roottorin lavat alkavat pyöriä, ja päättyy, kun se lennon päätyttyä lopullisesti pysähtyy ja sen roottorin lavat pysähtyvät;

                                                ilmalaivojen osalta kokonaisaikaa, joka alkaa siitä hetkestä, kun ilmalaiva irrotetaan mastosta lentoonlähtöä varten, ja päättyy, kun se lennon päätyttyä lopullisesti pysähtyy ja kiinnitetään mastoon;”

                                    c)

                                    Korvataan ’moottoripurjelentokoneen’ määritelmä seuraavasti:
                                    ’moottoripurjelentokoneella’ purjelentokonetta, jossa on yksi tai useampi moottori ja jolla on purjelentokoneen ominaisuudet silloin, kun moottorit eivät ole käytössä;

                                    d)

                                    Korvataan ’TMG-moottoripurjelentokoneen’ määritelmä seuraavasti:
                                    ”’TMG-moottoripurjelentokoneella’ erityistä moottoripurjelentokoneiden luokkaa, jossa on kiinteästi asennettu moottori ja potkuri, joita ei voida vetää sisään, jollei asetuksen (EU) N:o 748/2012 liitteen I (21 osa) mukaisessa sertifiointimenettelyssä ole toisin määritetty. Sen on lentokäsikirjansa mukaan voitava lähteä lentoon ja nousta omalla moottorivoimallaan;”

                                    e)

                                    Lisätään seuraavat määritelmät:

                                                i)

                                                ”’IFR-matkalennolla’ IFR-lennon vaihetta, joka alkaa IFR-lähtömenetelmän loppuun suorittamisen jälkeen ja päättyy, kun IFR-lähestymismenetelmä aloitetaan;” ja

                                                ii)

                                                ”’lentämisellä vajaalla mittaristolla’ lentoasennon määrittämistä varamittarien avulla, kun asennon ja suunnan ensisijainen ilmaisujärjestelmä on poissa toiminnasta.”

                                    f)

                                    Poistetaan seuraavat määritelmät:

                                                ’ilmapalloluokka’ ja

                                                ’ilmapalloryhmä’;

                        2)

                        Muutetaan FCL.015 kohta seuraavasti:

                                    a)

                                    Korvataan a alakohta seuraavasti:

                                                ”a)

                                                Lentolupakirjan ja siihen liittyvien kelpuutusten ja valtuutusten myöntämistä, voimassaolon jatkamista tai uusimista sekä niihin mahdollisesti tehtäviä muutoksia koskeva hakemus on jätettävä toimivaltaiselle viranomaiselle kyseisen viranomaisen määräämässä muodossa ja sen määräämällä tavalla. Hakemukseen on liitettävä todisteet siitä, että hakija täyttää lupakirjan tai valtuutuksen sekä siihen liittyvien kelpuutusten tai merkintöjen myöntämistä, voimassaolon jatkamista tai uusimista koskevat vaatimukset, jotka vahvistetaan tässä liitteessä (osa FCL) ja liitteessä IV (osa MED).”

                                    b)

                                    Korvataan b alakohta seuraavasti:

                                                ”b)

                                                Toimivaltaisen viranomaisen on merkittävä lupakirjaan tai valtuutukseen kaikki lupakirjan, kelpuutuksen tai valtuutuksen mukaisten oikeuksien rajoitukset tai laajennukset, ellei tässä liitteessä toisin määrätä.”

                                    c)

                                    Korvataan d alakohta seuraavasti:

                                                ”d)

                                                Lupakirjan haltijan on toimitettava a alakohdan mukaiset hakemukset sen jäsenvaltion nimeämälle toimivaltaiselle viranomaiselle, jossa hänen lupakirjansa on tapauksen mukaan tämän liitteen (osa FCL), komission asetuksen (EU) 2018/395 liitteen III (osa BFCL) tai komission täytäntöönpanoasetuksen (EU) 2018/1976 liitteen III (osa SFCL) mukaisesti myönnetty.”

                                    d)

                                    Lisätään e ja f alakohta seuraavasti:

                                                ”e)

                                                Tämän liitteen (osa FCL) mukaisesti myönnetyn lupakirjan haltija voi esittää toisen jäsenvaltion nimeämälle toimivaltaiselle viranomaiselle hakemuksen toimivaltaisen viranomaisen vaihtamiseksi kaikkien d alakohdassa tarkoitettujen lupakirjojen osalta.

                                                f)

                                                Hakijan on tehtävä hakemus lupakirjan, kelpuutuksen tai valtuutuksen myöntämistä varten viimeistään kuuden kuukauden kuluttua siitä, kun hän on läpäissyt lentokokeen tai pätevyyden arvioinnin.”

                        3)

                        Korvataan FCL.020 kohdan b alakohta seuraavasti:

                                    ”b)

                                    Ennen ensimmäistä yksinlentoaan lento-oppilaan on oltava vähintään 16-vuotias.”

                        4)

                        Muutetaan FCL.025 kohdan c alakohdan 1 alakohta seuraavasti:

                                    a)

                                    Korvataan i alakohta seuraavasti:

                                                ”i)

                                                kevyiden ilma-alusten lupakirjan tai yksityislentäjän lupakirjan myöntämistä varten 24 kuukautta;”

                                    b)

                                    Korvataan ii ja iii alakohta seuraavasti:

                                                ”ii)

                                                ansiolentäjän lupakirjan tai mittarilentokelpuutuksen (IR) myöntämistä varten 36 kuukautta;

                                                (iii)

                                                perusmittarilentokelpuutuksen (BIR) myöntämistä varten rajoittamattoman ajan.

                                          Edellä i ja ii alakohdan mukaiset ajat lasketaan siitä päivästä, jolloin lentäjä on b alakohdan 2 alakohdan mukaisesti suorittanut teoriakokeen hyväksytysti.”

                        5)

                        Lisätään FCL.030 kohtaan c alakohta seuraavasti:

                                    ”c)

                                    Hakijan, joka hakee lentokokeeseen BIR-kelpuutuksen myöntämistä varten, on ensin suoritettava kaikki koulutusosat ja saatava hyväksytyltä koulutusorganisaatiolta suositus osallistumisesta lentokokeeseen. Hyväksytyn koulutusorganisaation on annettava hakijan koulutustiedot tarkastuslentäjän käyttöön.”

                        6)

                        Korvataan FCL.035 kohdan b alakohta seuraavasti:

                                    ”b)

                                    Teoriatiedon hyvittäminen

                                                1)

                                                Liikennelentäjän lupakirjaan vaadittavan teoriakokeen läpäisseelle hakijalle hyvitetään kevyiden ilma-alusten lupakirjan, yksityislentäjän lupakirjan ja ansiolentäjän lupakirjan ja, helikoptereita lukuun ottamatta, saman ilma-alusryhmän mittarilento- ja BIR-kelpuutuksen teoriatietovaatimukset.

                                                2)

                                                Ansiolentäjän lupakirjan teoriakokeen läpäisseelle hakijalle hyvitetään teoriatietovaatimukset seuraavien osalta:

                                                            i)

                                                            kevyiden ilma-alusten lupakirja samassa ilma-alusryhmässä;

                                                            ii)

                                                            yksityislentäjän lupakirja samassa ilma-alusryhmässä; ja

                                                            iii)

                                                            oppiaine ’radiopuhelinliikenne’ BIR-kelpuutusta varten. Hyvitys sisältää oppiaineen ’radiopuhelinliikenne’ IFR-osuuden vain, jos oppiaine on suoritettu FCL.310 kohdan mukaisesti, sellaisena kuin sitä sovelletaan 20 päivästä joulukuuta 2019.

                                                3)

                                                Jonkin ilma-alusryhmän mittarilentokelpuutuksen haltija tai mittarilennon teoriakokeen läpäissyt hakija täyttää täysimääräisesti seuraavia varten annettavan teoriakoulutuksen ja -kokeen vaatimukset:

                                                            i)

                                                            toisen ilma-alusryhmän mittarilentokelpuutus; ja

                                                            ii)

                                                            BIR-kelpuutus.

                                                4)

                                                Lentolupakirjan haltijalle hyvitetään toisen ilma-alusryhmän lupakirjan teoriakoulutusta ja -koetta koskevat vaatimukset tämän osan lisäyksen 1 mukaisesti. Hyvityksen saa myös lentolupakirjan hakija, joka on jo läpäissyt teoriakokeet lupakirjan myöntämiseksi toisessa ilma-alusryhmässä, edellyttäen ettei FCL.025 kohdan c alakohdassa määritetty teoriakokeen voimassaoloaika ylity.

                                                5)

                                                Poiketen siitä, mitä b alakohdan 3 alakohdassa säädetään, IR(A)-kelpuutuksen haltija, joka on suorittanut pätevyysperusteisen osista koostuvan IR(A)-kurssin, täyttää täysimääräisesti toisen ilma-alusryhmän mittarilentokelpuutuksen teoriakoulutusta ja -koetta koskevat vaatimukset vain, jos hän on läpäissyt myös FCL.720.A kohdan b alakohdan 2 alakohdan i alakohdassa vaaditun kurssin IFR-osuuteen kuuluvan teoriakoulutuksen ja -kokeen.”

                        7)

                        Muutetaan FCL.055 kohta seuraavasti:

                                    a)

                                    Korvataan d alakohdan johdantolause seuraavasti:

                                                ”d)

                                                Mittarilentokelpuutuksen haltijaa koskevat erityisvaatimukset. Poiketen siitä, mitä edellä olevissa kohdissa säädetään, mittarilentokelpuutuksen haltijan on osoitettava kykynsä käyttää englannin kieltä tämän liitteen lisäyksessä 2 määritellyllä asianmukaisella taitotasolla.”

                                    b)

                                    Korvataan e alakohta seuraavasti:

                                                ”e)

                                                Kielitaito ja mittarilentokelpuutuksen haltijoiden osalta englannin kielen käyttötaito osoitetaan minkä tahansa toimivaltaisen viranomaisen määräämällä arviointitavalla.”

                        8)

                        Muutetaan FCL.060 kohta seuraavasti:

                                    a)

                                    Poistetaan a alakohta;

                                    b)

                                    Korvataan b alakohdan johdantolause seuraavasti:

                                                ”b)

                                                Lentokoneet, helikopterit, pystysuoraan nousevat lentokoneet ja ilmalaivat. Lentäjä ei saa ohjata ilma-alusta kaupallisessa ilmakuljetuksessa eikä kuljettaa matkustajia”

                        9)

                        Muutetaan FCL.065 kohta seuraavasti:

                                    a)

                                    Korvataan b alakohta seuraavasti:

                                                ”b)

                                                Ikä 65. Lentolupakirjan haltija, joka on täyttänyt 65 vuotta, ei saa toimia kaupallisessa ilmakuljetuksessa käytettävän ilma-aluksen ohjaajana.”

                                    b)

                                    Poistetaan c alakohta;

                        10)

                        Korvataan FCL.100 kohta seuraavasti:
                        ”FCL.100 LAPL – Vähimmäisikä

                        Lentokoneen tai helikopterin LAPL-lupakirjan hakijan on oltava vähintään 17-vuotias.”

                        11)

                        Korvataan FCL.120 kohta seuraavasti:
                        ”FCL.120 LAPL – Teoriakoe

                        LAPL-lupakirjan hakijan on kokeissa osoitettava annettavia oikeuksia vastaava teoriatiedon taso seuraavissa oppiaineissa:

                                    a)

                                    yleiset oppiaineet:

                                                —

                                                ilmailun säädökset

                                                —

                                                ihmisen suorituskyky

                                                —

                                                Sääoppi

                                                —

                                                radiopuhelinliikenne ja

                                                —

                                                lentosuunnistus.

                                    b)

                                    ilma-alusryhmäkohtaiset oppiaineet:

                                                —

                                                lennonteoria

                                                —

                                                Lentotoimintamenetelmät

                                                —

                                                suoritusarvot ja lennonsuunnittelu sekä

                                                —

                                                ilma-aluksen yleistuntemus.”

                        12)

                        Korvataan FCL.110.A kohdan b alakohta seuraavasti:

                                    ”b)

                                    Erityisvaatimukset hakijoille, joilla on komission täytäntöönpanoasetuksen (EU) 2018/1976 liitteen III (osa SFCL) mukaisesti myönnetty SPL-lupakirja, johon on liitetty oikeudet lentää TMG-moottoripurjelentokoneilla. LAPL(A)-lupakirjan hakijan, jolla on SPL-lupakirja, johon on liitetty oikeudet lentää TMG-moottoripurjelentokoneilla, on oltava lentänyt TMG-moottoripurjelentokoneilla TMG-oikeuksien hyväksymisen jälkeen vähintään 21 tuntia lentoaikaa ja hänen on täytettävä FCL.135.A kohdan a alakohdan vaatimukset lentokoneilla.”

                        13)

                        Lisätään FCL.135.A kohtaan c alakohta seuraavasti:

                                    ”c)

                                    Hakijalle, joka hakee LAPL(A)-lupakirjan oikeuksien laajentamista TMG-moottoripurjelentokoneisiin ja jolla on myös komission täytäntöönpanoasetuksen (EU) 2018/1976 liitteen III (osa SFCL) mukainen SPL-lupakirja, johon on liitetty oikeudet lentää TMG-moottoripurjelentokoneilla, hyvitetään a alakohdan vaatimukset täysimääräisesti.”

                        14)

                        Poistetaan B luvun 4 ja 5 jakso;

                        15)

                        Korvataan C luvun otsikko seuraavasti:
                        ”YKSITYISLENTÄJÄN LUPAKIRJA (PPL)”;

                        16)

                        Korvataan FCL.200 kohta seuraavasti:
                        ”FCL.200 Vähimmäisikä

                        PPL-lupakirjan hakijan on oltava vähintään 17-vuotias.”

                        17)

                        Korvataan FCL.210 kohdan a ja b alakohta seuraavasti:

                                    ”a)

                                    PPL-lupakirjan hakijan on suoritettava kurssi hyväksytyssä koulutusorganisaatiossa tai ilmoituksenvaraisessa koulutusorganisaatiossa.

                                    (b)

                                    Kurssin on sisällettävä haettavan PPL-lupakirjan oikeuksia vastaava teoria- ja lentokoulutus.”

                        18)

                        Korvataan FCL.215 kohta seuraavasti:
                        ”FCL.215 Teoriakoe

                        PPL-lupakirjan hakijan on kokeissa osoitettava annettavia oikeuksia vastaava teoriatiedon taso seuraavissa oppiaineissa:

                                    a)

                                    yleiset oppiaineet:

                                                —

                                                ilmailun säädökset

                                                —

                                                ihmisen suorituskyky

                                                —

                                                Sääoppi

                                                —

                                                radiopuhelinliikenne ja

                                                —

                                                lentosuunnistus.

                                    b)

                                    ilma-alusryhmäkohtaiset oppiaineet:

                                                —

                                                lennonteoria

                                                —

                                                Lentotoimintamenetelmät

                                                —

                                                suoritusarvot ja lennonsuunnittelu sekä

                                                —

                                                ilma-aluksen yleistuntemus.”

                        19)

                        Muutetaan FCL.235 kohta seuraavasti:

                                    a)

                                    Korvataan a alakohta seuraavasti:

                                                ”a)

                                                PPL-lupakirjan hakijan on osoitettava lentokokeessa kykynsä toimia asianomaisen ilma-alusryhmän ilma-aluksen päällikkönä sekä asiaankuuluvien menetelmien ja lentoliikkeiden tuntemuksensa annettavia oikeuksia vastaavalla pätevyydellä.”

                                    b)

                                    Korvataan b alakohta seuraavasti:

                                                ”b)

                                                Hakijan on oltava saanut ennen lentokoetta lentokoulutusta lentokokeessa käytettävän luokan tai tyypin ilma-aluksella.”

                        20)

                        Muutetaan FCL.210.A kohdan c alakohta seuraavasti:

                                    a)

                                    Korvataan johdantolause seuraavasti:

                                                ”c)

                                                Erityisvaatimukset hakijoille, joilla on komission täytäntöönpanoasetuksen (EU) 2018/1976 liitteen III (osa SFCL) mukaisesti myönnetty SPL-lupakirja, johon on liitetty oikeudet lentää TMG-moottoripurjelentokoneilla. PPL(A)-lupakirjan hakijan, jolla on SPL-lupakirja, johon on liitetty oikeudet lentää TMG-moottoripurjelentokoneilla, on oltava”;

                                    b)

                                    Korvataan 1 alakohta seuraavasti:

                                                ”1)

                                                suorittanut vähintään 24 tuntia lentoaikaa TMG-moottoripurjelentokoneilla TMG-oikeuksien myöntämisen jälkeen; ja”;

                        21)

                        Korvataan FCL.210.As kohdan b alakohta seuraavasti:

                                    ”b)

                                    Hakijalle, jolla on komission asetuksen (EU) 2018/395 (osa BFCL) mukainen BPL-lupakirja ja kelpoisuus lentää kuumailmalaivoja, hyvitetään 10 prosenttia hänen kokonaislentoajastaan ilma-aluksen päällikkönä tällaisilla ilmalaivoilla enintään viiteen tuntiin saakka.”

                        22)

                        Poistetaan C luvun 5 ja 6 jakso;

                        23)

                        Korvataan FCL.600 kohta seuraavasti:
                        ”FCL.600 IR – Yleistä

                        Lukuun ottamatta FCL.835 kohdan mukaisia tilanteita, mittarilentosääntöjen mukaista lentotoimintaa lentokoneella, helikopterilla, ilmalaivalla tai pystysuoraan nousevalla lentokoneella saavat suorittaa vain ne PPL-, CPL-, MPL- tai ATPL-lupakirjan haltijat, joilla on kyseisen ilma-alusryhmän mittarilentokelpuutus tai, jos kyseisen ilma-alusryhmän mittarilentokelpuutusta ei ole saatavissa, ainoastaan lentokoetta tai koululentoa suoritettaessa.”

                        24)

                        Lisätään FCL.620 kohtaan c alakohta seuraavasti:

                                    ”c)

                                    Hakijalle, joka on suorittanut lentokokeen monimoottoristen lentokoneiden mittarilentokelpuutusta varten monimoottorisella yhden ohjaajan lentokoneella, johon vaaditaan luokkakelpuutus, on myönnettävä myös yksimoottoristen lentokoneiden mittarilentokelpuutus hänellä oleviin yksimoottorisen lentokoneen luokka- tai tyyppikelpuutuksiin.”

                        25)

                        Korvataan FCL.700 kohdan a alakohta seuraavasti:

                                    ”a)

                                    Lupakirjan haltija saa toimia ilma-aluksen ohjaajana vain, jos hänellä on voimassa oleva ja asianmukainen luokka- tai tyyppikelpuutus, paitsi jos kyseessä on jokin seuraavista tilanteista:

                                                1)

                                                LAPL-lupakirjan oikeuksien käyttäminen;

                                                2)

                                                lentokokeen tai tarkastuslennon suorittaminen luokka- tai tyyppikelpuutuksen uusimiseksi;

                                                3)

                                                lennonopetuksen saaminen;

                                                4)

                                                lupakirjan haltijalla on FCL.820 kohdan mukaisesti myönnetty koelentokelpuutus.”

                        26)

                        Lisätään FCL.725 kohtaan f alakohta seuraavasti:

                                    ”f)

                                    Hakijalle, joka hakee TMG-luokkakelpuutusta ja jolla on myös komission täytäntöönpanoasetuksen (EU) 2018/1976 liitteen III (osa SFCL) mukainen SPL-lupakirja, johon on liitetty oikeudet lentää TMG-moottoripurjelentokoneita, hyvitetään a, b ja c alakohdan vaatimukset täysimääräisesti.”

                        27)

                        Muutetaan FCL.740.A kohta seuraavasti:

                                    a)

                                    Korvataan a alakohdan 4 alakohta seuraavasti:

                                                ”4)

                                                Mahdollisen BIR- tai IR(A)-kelpuutuksen voimassaolon jatkaminen voidaan yhdistää luokka- tai tyyppikelpuutuksen voimassaolon jatkamista koskevaan tarkastuslentoon.”

                                    b)

                                    Korvataan b alakohdan 1 alakohta seuraavasti:

                                                ”1)

                                                Yksimoottoristen mäntämoottorilentokoneiden luokkakelpuutukset ja TMG-luokkakelpuutukset. Yksimoottoristen yhden ohjaajan mäntämoottorilentokoneiden luokkakelpuutusten tai TMG-luokkakelpuutusten voimassaolon jatkamiseksi hakijan on”

                                    c)

                                    Lisätään b alakohdan 5 alakohta seuraavasti:

                                                ”5)

                                                Yksimoottoristen yhden ohjaajan lentokoneiden luokkakelpuutuksen voimassaolon jatkamiseksi suoritettava tarkastuslento voidaan FCL.835 kohdan g alakohdan 8 alakohdan mukaisesti yhdistää tarkastuslentoon BIR-kelpuutuksen voimassaolon jatkamiseksi.”

                        28)

                        Muutetaan FCL.800 kohta seuraavasti:

                                    a)

                                    Korvataan a alakohta seuraavasti:

                                                ”a)

                                                Lupakirjan haltija, jolla on oikeudet lentää lentokoneilla tai TMG-moottoripurjelentokoneilla, saa suorittaa taitolentoja vain, jos hänellä on tämän kohdan mukainen taitolentokelpuutus.”

                                    b)

                                    Korvataan b alakohdan 1 alakohta seuraavasti:

                                                ”1)

                                                lupakirjan myöntämisen jälkeen vähintään 30 tuntia lentoaikaa ilma-aluksen päällikkönä lentokoneilla tai TMG-moottoripurjelentokoneilla;”

                                    c)

                                    Korvataan b alakohdan 2 alakohdan ii alakohta seuraavasti:

                                                ”ii)

                                                vähintään viisi tuntia taitolentokoulutusta lentokoneilla tai TMG-moottoripurjelentokoneilla, joilla lennetään moottoriteholla.”

                                    d)

                                    Korvataan c alakohta seuraavasti:

                                                ”c)

                                                Taitolentokelpuutuksen oikeudet rajoittuvat taitolentoon joko lentokoneilla tai TMG-moottoripurjelentokoneilla, joilla lennetään moottoriteholla, riippuen siitä, millä ilma-aluksella b alakohdan 1 alakohdan ja 2 alakohdan ii alakohdan vaatimukset on täytetty. Rajoitus poistetaan hakemuksesta, jos lentäjä on suorittanut hyväksytysti opettajan kanssa tapauksen mukaan joko lentokoneilla tai TMG-moottoripurjelentokoneilla, joilla lennetään moottoriteholla, vähintään kolme koululentoa, jotka kattavat taitolentokoulutusohjelman kokonaisuudessaan.”

                                    e)

                                    Lisätään d alakohta seuraavasti:

                                                ”d)

                                                Taitolentokelpuutuksen hakija, jolla on myös TMG-luokkakelpuutus sekä laajat purjelentokoneiden taitolento-oikeudet komission täytäntöönpanoasetuksen (EU) 2018/1976 liitteessä III (osa SFCL) olevassa SFCL.200 kohdan d alakohdassa määritetyin oikeuksin

                                                            1)

                                                            vapautetaan c alakohdan mukaisesta taitolentokelpuutuksen rajoittamisesta lentokoneisiin, jos hän on täyttänyt b alakohdan 1 alakohdan ja b alakohdan 2 alakohdan ii alakohdan vaatimukset lentokoneilla, tai

                                                            2)

                                                            saa täyden hyvityksen b alakohdan vaatimuksista sellaisen taitolentokelpuutuksen myöntämiseksi, joka rajoitetaan TMG-moottoripurjelentokoneisiin, joilla lennetään moottoriteholla. Rajoitus poistetaan hakemuksesta, jos lentäjä on suorittanut c alakohdassa määritetyn koulutuksen.”

                        29)

                        Muutetaan FCL.805 kohta seuraavasti:

                                    a)

                                    Korvataan b alakohdan 2 alakohdan iii alakohta seuraavasti:

                                                ”iii)

                                                komission täytäntöönpanoasetuksen (EU) 2018/1976 liitteen III (osa SFCL) mukaisen SPL-lupakirjan haltijoita lukuun ottamatta viisi perehdyttämislentoa purjelentokoneella, joka lähtee lentoon ilma-aluksen hinaamana.”

                                    b)

                                    Lisätään g alakohta seuraavasti:

                                                ”g)

                                                Hakijalle, joka hakee tämän kohdan mukaista TMG-moottoripurjelentokoneiden purjelentokone- tai mainoshinauskelpuutusta, hyvitetään tapauksen mukaan b tai c alakohdan vaatimukset täysimääräisesti, jos hänellä on komission täytäntöönpanoasetuksen (EU) 2018/1976 liitteessä III (osa SFCL) olevan SFCL.205 kohdan mukainen purjelentokoneen hinauskelpuutus tai mainoshinauskelpuutus tai jos hän täyttää kaikki kyseisen kelpuutuksen myöntämistä koskevat vaatimukset.”

                        30)

                        Muutetaan FCL.810 kohta seuraavasti:

                                    a)

                                    Muutetaan a alakohta seuraavasti:

                                                i)

                                                Korvataan 1 alakohta seuraavasti:

                                                            ”1)

                                                            Hakijan on enintään kuuden kuukauden kuluessa oltava suorittanut kurssi ilmoituksenvaraisessa koulutusorganisaatiossa tai hyväksytyssä koulutusorganisaatiossa käyttääkseen lentokoneiden, TMG-moottoripurjelentokoneiden tai ilmalaivojen LAPL- tai PPL-lupakirjan mukaisia oikeuksia VFR-olosuhteissa yöllä. Kurssin on sisällettävä”

                                                ii)

                                                Lisätään 4 alakohta seuraavasti:

                                                            ”4)

                                                            Hakijalle, joka hakee tämän alakohdan mukaista yölentokelpuutusta lentokoneita tai TMG-moottoripurjelentokoneita varten, hyvitetään 1 ja 2 alakohdan vaatimukset täysimääräisesti, jos hänellä on komission täytäntöönpanoasetuksen (EU) 2018/1976 liitteessä III (osa SFCL) olevan SFCL.210 kohdan mukainen TMG-moottoripurjelentokoneiden yölentokelpuutus tai jos hän täyttää kaikki kyseisen kelpuutuksen myöntämistä koskevat vaatimukset.”

                                    b)

                                    Poistetaan c alakohta;

                        31)

                        Korvataan FCL.815 kohdan a alakohdan johdantolause seuraavasti:

                                    ”a)

                                    Oikeudet. Vuoristolentokelpuutuksen haltijalla on oikeus lentää lentokoneilla tai TMG-moottoripurjelentokoneilla sellaisille pinnoille ja sellaisilta pinnoilta, joiden jäsenvaltioiden nimeämät asianmukaiset viranomaiset ovat katsoneet edellyttävän tällaista kelpuutusta.
                                    LAPL- tai PPL-lupakirjan haltija, jolla on oikeudet lentää lentokoneilla tai TMG-moottoripurjelentokoneilla, voi hankkia ensimmäisen vuoristolentokelpuutuksen joko”;

                        32)

                        Poistetaan FCL.825 kohta;

                        33)

                        Poistetaan FCL.830 kohta;

                        34)

                        Lisätään FCL.835 kohta seuraavasti:
                        ”FCL.835 Perusmittarilentokelpuutus (BIR)

                                    a)

                                    Oikeudet ja ehdot

                                                1)

                                                BIR-kelpuutuksen haltijalla on oikeudet suorittaa mittarilentosääntöjen mukaisia lentoja yhden ohjaajan lentokoneilla, joihin hänellä on luokkakelpuutukset, lukuun ottamatta suorituskykyisiä lentokoneita ja sellaisia lentokoneversioita, joihin käyttöönsoveltuvuustietojen perusteella vaaditaan mittarilentokelpuutus.

                                                2)

                                                BIR-oikeuksia saa käyttää ainoastaan FCL.205.A kohdan mukaisesti.

                                                3)

                                                BIR-oikeuksia saa käyttää yöllä vain, jos ohjaajalla on FCL.810 kohdan mukainen yölentokelpuutus.

                                                4)

                                                Monimoottoristen lentokoneiden BIR-kelpuutuksen oikeudet ovat voimassa myös yksimoottorisilla lentokoneilla, joita varten ohjaajalla on voimassa oleva yksimoottoristen lentokoneiden luokkakelpuutus.

                                                5)

                                                BIR-oikeuksien käyttämiseen sovelletaan seuraavia ehtoja:

                                                            i)

                                                            lentopaikan toimintaminimeissä käytettävän ratkaisukorkeuden (DH) tai minimilaskeutumiskorkeuden (MDH) on oltava vähintään 200 jalkaa suurempi kuin se, joka muutoin laskettaisiin asetuksen (EU) N:o 965/2012 liitteessä VII olevan kohdan ”NCO.OP.110 Lentopaikan toimintaminimit – lentokoneet ja helikopterit” ja kohdan ”NCO.OP.111 Lentopaikan toimintaminimit – NPA, APV, CAT I” mukaisesti; ja

                                                            ii)

                                                            lentopaikan toimintaminimeissä käytettävän näkyvyyden on oltava vähintään 1 500 metriä;

                                                            iii)

                                                            ilma-aluksen päällikkö ei saa aloittaa IFR-lentoa eikä siirtyä VFR-lennosta IFR-lentoon muutoin kuin siinä tapauksessa, että

                                                                        A)

                                                                        näkyvyys lähtölentopaikalla on vähintään 1 500 metriä ja pilvikorkeus vähintään 600 jalkaa tai kyseiseen lentokoneluokkaan sovellettava julkaistu kiertolähestymisen minimi sen mukaan, kumpi näistä on suurempi; ja

                                                                        B)

                                                                        määrälentopaikalla ja millä tahansa vaaditulla varalentopaikalla käytettävissä olevat ajantasaiset säätiedot osoittavat, että ajanjaksolla, joka alkaa yksi tunti ennen arvioitua saapumisaikaa ja päättyy yksi tunti arvioidun saapumisajan jälkeen tai alkaa todellisesta lähtöajasta ja päättyy yksi tunti arvioidun saapumisajan jälkeen, sen mukaan, kumpi ajanjaksoista on lyhyempi, näkyvyys on vähintään 1 500 metriä ja pilvikorkeus vähintään 600 jalkaa tai kyseiseen lentokoneluokkaan sovellettava julkaistu kiertolähestymisen minimi taikka DH/MDH, johon on i alakohdan mukaisesti lisätty 200 jalkaa, sen mukaan, mikä näistä on suurin.

                                    b)

                                    Edellytykset. BIR-kelpuutuksen hakijalla on oltava vähintään PPL(A)-lupakirja.

                                    c)

                                    Koulutus. BIR-kelpuutuksen hakijan on oltava suorittanut hyväksytyssä koulutusorganisaatiossa

                                                1)

                                                FCL.615 kohdan a alakohdan mukainen teoriakoulutus; ja

                                                2)

                                                lentokoulutus, joka sisältää seuraavat mittarilentokoulutusosat:

                                                            i)

                                                            osa 1 – pelkästään mittareiden avulla lentämisen alkeislentokoulutusmoduuli;

                                                            ii)

                                                            osa 2 – sovellettu lentokoulutusmoduuli IFR-lähdöstä, odotusmenetelmistä sekä 2D- ja 3D-lähestymismenetelmistä;

                                                            iii)

                                                            osa 3 – matkalennon IFR-lentomenetelmien sovellettu lentokoulutusmoduuli; ja

                                                            iv)

                                                            osa 4 – monimoottoristen lentokoneiden BIR-lentokelpuutusta haettaessa sovellettu moottorihäiriötilanteiden lentokoulutusmoduuli (yksi moottori epäkunnossa), joka sisältää moottorihäiriötilanteessa käytettävät mittarilähestymis- ja ylösvetomenetelmät; ja

                                                3)

                                                lentokoulutus, joka täyttää seuraavat vaatimukset:

                                                            i)

                                                            Edellä c alakohdan 2 alakohdan i alakohdassa tarkoitettu osa on suoritettava ensimmäisenä. Hakija voi suorittaa c alakohdan 2 alakohdan ii alakohdan ja c alakohdan 2 alakohdan iii alakohdassa ja tarvittaessa c alakohdan 2 alakohdan iv alakohdassa tarkoitetut osat valitsemassaan järjestyksessä.

                                                            ii)

                                                            Edellä c alakohdan 2 alakohdassa tarkoitetut osat voidaan suorittaa lentokoneilla, FSTD-laitteilla tai niiden yhdistelmänä. Hakijan on joka tapauksessa saatava koulutusta lentokokeessa käytettävällä lentokoneella.

                                                            iii)

                                                            Edellä c alakohdan 2 alakohdan i, ii ja iv alakohdassa tarkoitetut osat voidaan aloittaa muualla kuin hyväksytyssä koulutusorganisaatiossa, mutta ne on suoritettava loppuun hyväksytyssä koulutusorganisaatiossa. Edellä c alakohdan 2 alakohdan iii alakohdassa tarkoitettu osa voidaan suorittaa loppuun muualla kuin hyväksytyssä koulutusorganisaatiossa.

                                                            iv)

                                                            Lentäjän, jolla ei ole monimoottoristen lentokoneiden luokka- tai tyyppikelpuutusta, on oltava saanut tämän liitteen (osa FCL) H luvussa määrätty monimoottorilentokoulutus ennen c alakohdan 2 alakohdan iv alakohdassa tarkoitetun koulutusosan aloittamista.

                                    d)

                                    Teoriatieto. Hakijan on ennen lentokokeeseen osallistumista osoitettava annettavia oikeuksia vastaava teoriatiedon taso suorittamalla FCL.615 kohdan b alakohdassa tarkoitettujen oppiaineiden kokeet. Teoriakokeessa on oltava yksi koepaperi kutakin c alakohdan 2 alakohdan i, ii ja iii alakohdassa määrättyä osaa kohti.

                                    e)

                                    Lentokoe. Kun hakija on suorittanut c alakohdassa tarkoitetun kurssin, hänen on läpäistävä tämän liitteen lisäyksen 7 mukainen lentokoe lentokoneella. Monimoottoristen lentokoneiden BIR-kelpuutusta varten lentokoe on suoritettava monimoottorisella lentokoneella. Yksimoottoristen lentokoneiden BIR-kelpuutusta varten lentokoe on suoritettava yksimoottorisella lentokoneella. Monimoottorista lentokonetta, jossa työntövoima vaikuttaa keskilinjalla, pidetään tätä alakohtaa sovellettaessa yksimoottorisena lentokoneena.

                                    f)

                                    Poiketen siitä, mitä d alakohdassa säädetään, yksimoottoristen lentokoneiden BIR-kelpuutuksen haltijan, jolla on myös monimoottoristen lentokoneiden luokkakelpuutus ja joka haluaa saada monimoottoristen lentokoneiden BIR-kelpuutuksen ensimmäistä kertaa, on suoritettava hyväksytyssä koulutusorganisaatiossa kurssi, joka sisältää c alakohdan 2 alakohdan iv alakohdassa tarkoitetun koulutuksen, ja läpäistävä e alakohdassa tarkoitettu lentokoe.

                                    g)

                                    Voimassaolo, voimassaolon jatkaminen ja uusiminen

                                                1)

                                                BIR-kelpuutus on voimassa yhden vuoden.

                                                2)

                                                BIR-kelpuutuksen voimassaolon jatkamista hakevien on

                                                            i)

                                                            läpäistävä tämän osan lisäyksen 9 mukainen tarkastuslento kelpuutuksen voimassaolon päättymispäivää välittömästi edeltävien kolmen kuukauden kuluessa; tai

                                                            ii)

                                                            lennettävä kelpuutuksen voimassaoloaikana kuusi tuntia ilma-aluksen päällikkönä mittarilentosääntöjen mukaisesti niin, että tähän sisältyy kolme mittarilähestymismenetelmää, ja suoritettava vähintään tunnin kestävä koululento sellaisen opettajan kanssa, jolla on oikeudet antaa koulutusta BIR-kelpuutusta varten.

                                                3)

                                                Joka toista myöhempää kelpuutuksen voimassaolon jatkamista varten BIR-kelpuutuksen haltijan on läpäistävä 2 alakohdan i alakohdan mukainen tarkastuslento lentokoneella.

                                                4)

                                                Jos lentäjä haluaa täyttää g alakohdan 2 alakohdan i alakohdassa määritetyt voimassaolon jatkamista koskevat vaatimukset siinä määrättyä aikaisemmin, uusi voimassaoloaika alkaa tarkastuslennon päivämäärästä.

                                                5)

                                                Hakija, joka ei läpäise BIR-tarkastuslennon asiaankuuluvia osia ennen BIR-kelpuutuksen voimassaolon päättymispäivää, ei saa käyttää BIR-kelpuutuksen oikeuksia ennen tarkastuslennon läpäisemistä.

                                                6)

                                                Jos BIR-kelpuutuksen voimassaolo on päättynyt, hakijan on oikeuksiensa uusimista varten

                                                            i)

                                                            tarvittavan pätevyystason saavuttamiseksi suoritettava tarvittaessa hyväksytyn koulutusorganisaation tai, jos BIR-kelpuutuksen voimassaolon päättymisestä on enintään kolme vuotta, sellaisen opettajan antama kertauskoulutus, jolla on oikeudet antaa koulutusta BIR-kelpuutusta varten; ja

                                                            ii)

                                                            läpäistävä tarkastuslento lentokoneella.

                                                7)

                                                Monimoottoristen lentokoneiden BIR-kelpuutuksen voimassaolon jatkamiseen tai uusimiseen liittyvä tarkastuslento ja g alakohdan 2 alakohdan ii alakohdassa vaadittu lentokoulutus on suoritettava monimoottorisella lentokoneella.

                                                8)

                                                BIR-kelpuutuksen voimassaolon jatkamista tai uusimista varten suoritettava tarkastuslento voidaan yhdistää tarkastuslentoon sellaisen yhden ohjaajan lentokoneen luokkakelpuutuksen voimassaolon jatkamiseksi tai uusimiseksi, jolla BIR-oikeuksia voidaan FCL.835 kohdan a alakohdan 1 alakohdan mukaisesti käyttää.

                                    h)

                                    BIR-kelpuutuksen hakijalle, jolla on liitteen I (osa FCL) mukainen PPL- tai CPL-lupakirja ja voimassa oleva IR(A)-kelpuutus, jonka kolmas maa on myöntänyt Chicagon yleissopimuksen liitteen 1 vaatimusten mukaisesti, voidaan hyvittää c alakohdan 2 alakohdassa tarkoitettu kurssi kokonaisuudessaan. Saadakseen BIR-kelpuutuksen hakijan on

                                                1)

                                                suoritettava hyväksytysti e alakohdassa tarkoitettu lentokoe;

                                                2)

                                                osoitettava lentokokeessa tarkastuslentäjälle suullisesti, että hänellä on riittävä teoriatiedon taso ilmailun säädöksistä, sääopista sekä lennonsuunnittelusta ja suoritusarvoista; ja

                                                3)

                                                hänellä on oltava vähintään 25 tunnin mittarilentokokemus ilma-aluksen päällikkönä lentokoneilla.

                                    j)

                                    Mittarilentokelpuutuksen haltija saa täyden hyvityksen c alakohdan 2 alakohdan vaatimuksesta.”

                        35)

                        Korvataan FCL.915 kohdan c alakohdan 1 alakohta seuraavasti:

                                    ”c)

                                    Hyvitys uusia opettajakelpuutuksia ja voimassaolon jatkamista varten:

                                                1)

                                                Opetusopista voidaan antaa täysi hyvitys

                                                            i)

                                                            opettajakelpuutuksen haltijalle, joka hakee uusia opettajakelpuutuksia; ja

                                                            ii)

                                                            opettajakelpuutuksen hakijalle, jolla on jo komission asetuksen (EU) 2018/395 liitteen III (osa BFCL) tai komission täytäntöönpanoasetuksen (EU) 2018/1976 liitteen III (osa SFCL) mukaisesti myönnetty opettajakelpuutus.”

                        36)

                        Muutetaan FCL.905.FI kohta seuraavasti:

                                    a)

                                    Korvataan a alakohta seuraavasti:

                                                ”a)

                                                asianomaisen ilma-alusryhmän PPL- ja LAPL-lupakirjat;”

                                    b)

                                    Korvataan b alakohta seuraavasti:

                                                ”b)

                                                yhden ohjaajan ilma-alusten luokka- ja tyyppikelpuutukset lukuun ottamatta suorituskykyisiä vaativia yhden ohjaajan lentokoneita;”

                                    c)

                                    Korvataan g alakohta seuraavasti:

                                                ”g)

                                                hinaus- tai taitolentokelpuutus edellyttäen, että lennonopettajalla on tällaiset oikeudet ja että hän on osoittanut kykynsä antaa opetusta kyseistä kelpuutusta varten sellaiselle lennonopettajalle, jolla on j alakohdan mukainen kelpoisuus;”

                                    d)

                                    Korvataan h alakohta seuraavasti:

                                                ”h)

                                                asianomaisen ilma-alusryhmän BIR- tai mittarilentokelpuutus edellyttäen, että lennonopettaja täyttää seuraavat ehdot:

                                                            1)

                                                            hän on suorittanut lento-oppilaana mittarilentokouluttajan (IRI) kurssin ja läpäissyt pätevyyden arvioinnin IRI-kelpuutusta varten;

                                                            2)

                                                            hän täyttää monimoottoristen lentokoneiden osalta FCL.915.CRI kohdan a alakohdan, FCL.930.CRI kohdan ja FCL.935 kohdan vaatimukset sekä monimoottoristen helikoptereiden osalta FCL.910.TRI kohdan c alakohdan 1 alakohdan ja FCL.915.TRI kohdan d alakohdan 2 alakohdan vaatimukset;

                                                      Ehtojen 1 ja 2 lisäksi:

                                                            3)

                                                            jos lennonopettaja antaa hyväksytyn koulutusorganisaation hyväksytyllä kurssilla koulutusta FSTD-laitteilla tai valvoo mittarilentosääntöjen mukaisesti suoritettavia SPIC-koulutuslentoja, lennonopettajan on oltava suorittanut BIR- tai mittarilentokelpuutuksen myöntämisen jälkeen vähintään 50 tuntia IFR-lentoaikaa, josta enintään 10 tuntia saa olla mittariaikaa maassa lentosimulaattorilla, FTD 2/3:lla tai FNPT II:lla;

                                                            4)

                                                            jos lennonopettaja antaa koulutusta ilma-aluksella, hänen on oltava suorittanut vähintään 200 tuntia IFR-lentoaikaa, josta enintään 50 tuntia saa olla mittariaikaa maassa lentosimulaattorilla, FTD 2/3:lla tai FNPT II:lla.”

                                    e)

                                    Korvataan j alakohdan 1 alakohta seuraavasti:

                                                ”1)

                                                hän on suorittanut vähintään 500 tuntia lentokoulutusta asianomaisessa ilma-alusryhmässä;”

                        37)

                        Muutetaan FCL.910.FI kohta seuraavasti:

                                    a)

                                    Muutetaan a alakohta seuraavasti:

                                                i)

                                                Korvataan i alakohdan 1 alakohta seuraavasti:

                                                            ”1)

                                                            PPL- ja LAPL-lupakirjojen myöntämistä varten;”

                                                ii)

                                                Korvataan 3 kohta seuraavasti:

                                                            ”3)

                                                            yksimoottoristen yhden ohjaajan ilma-alusten, lukuun ottamatta vaativia suorituskykyisiä yhden ohjaajan lentokoneita, luokka- ja tyyppikelpuutuksia varten;”

                                    b)

                                    Korvataan c alakohdan 3 alakohta seuraavasti:

                                                ”3)

                                                FI(As)-kelpuutuksen osalta 15 tuntia tai 50 lentoonlähtöä lennonopetusta niin, että se kattaa PPL(As)-lupakirjan koulutusohjelman kokonaisuudessaan.”

                        38)

                        Poistetaan FCL.915.FI kohdan e ja f alakohta;

                        39)

                        Muutetaan FCL.930.FI kohdan b alakohta seuraavasti:

                                    a)

                                    Korvataan 2 alakohta seuraavasti:

                                                ”2)

                                                vähintään 100 tuntia teoriakoulutusta edistystä mittaavat kokeet mukaan luettuina;”

                                    b)

                                    3 alakohdassa:

                                                i)

                                                Korvataan ii alakohta seuraavasti:

                                                            ”ii)

                                                            FI(As)-kelpuutusta varten vähintään 20 tuntia lentokoulutusta, josta 15 tuntia on oltava koululentoaikaa opettajan kanssa.”

                                                ii)

                                                Poistetaan iii, iv ja v alakohta;

                                    c)

                                    Korvataan 4 alakohta seuraavasti:

                                                ”4)

                                                FI-kelpuutusta toisessa ilma-alusryhmässä hakevalle hakijalle, jolla on tai on aiemmin ollut FI(A)-, (H)- tai (As)-kelpuutus, hyvitetään 55 tuntia b alakohdan 2 alakohdan vaatimuksesta.”

                        40)

                        Muutetaan FCL.940.FI kohdan a alakohta seuraavasti:

                                    a)

                                    Korvataan 1 alakohdan i alakohdan A alakohta seuraavasti:

                                                ”A)

                                                FI(A)- ja FI(H)-kelpuutuksen osalta vähintään 50 tuntia lentokoulutusta asianomaisessa ilma-alusryhmässä lennonopettajana, tyyppikouluttajana, luokkakelpuutuskouluttajana, mittarilentokouluttajana, vuoristolentokouluttajana tai tarkastuslentäjänä. Jos BIR- tai mittarilentokoulutusoikeuksien voimassaoloa halutaan jatkaa, näistä 50 tunnista 10 tuntia on oltava lennonopetusta BIR- tai mittarilentokelpuutusta varten ja ne on oltava suoritettu FI-kelpuutuksen voimassaolon päättymispäivää välittömästi edeltävien 12 kuukauden aikana;”

                                    b)

                                    Poistetaan 1 alakohdan i alakohdan C ja D alakohta;

                                    c)

                                    Korvataan 2 alakohta seuraavasti:

                                                ”2)

                                                Vähintään joka toisessa FI(A)- tai FI(H)-kelpuutuksen voimassaolon jatkamisessa tai joka kolmannessa FI(As)-kelpuutuksen voimassaolon jatkamisessa asianomaisen FI-kelpuutuksen haltijan on läpäistävä FCL.935 kohdan mukainen pätevyyden arviointi.”

                        41)

                        Korvataan FCL.905.TRI kohdan a alakohta seuraavasti:

                                    ”a)

                                    mittarilentokelpuutuksen voimassaolon jatkamista ja uusimista varten edellyttäen, että TRI-kelpuutuksen haltijalla on voimassa oleva mittarilentokelpuutus;”

                        42)

                        Korvataan FCL.905.IRI kohdan a alakohta seuraavasti:

                                    ”a)

                                    Mittarilentokouluttajalla on oikeudet antaa opetusta BIR- tai mittarilentokelpuutusten myöntämistä, voimassaolon jatkamista ja uusimista varten asianomaisessa ilma-alusryhmässä.”

                        43)

                        Korvataan FCL.915.IRI kohta seuraavasti:
                        ”FCL.915.IRI

                        IRI-kelpuutuksen hakijan on

                                    a)

                                    IRI(A)-kelpuutusta varten:

                                                1)

                                                oltava suorittanut BIR- tai mittarilentokelpuutuksen myöntämisen jälkeen vähintään 200 tuntia IFR-lentoaikaa, josta vähintään 50 tuntia lentokoneilla, antaakseen koulutusta FSTD-laitteilla hyväksytyn koulutusorganisaation hyväksytyllä kurssilla;

                                                2)

                                                oltava suorittanut vähintään 800 tuntia IFR-lentoaikaa, josta vähintään 400 tuntia lentokoneilla, antaakseen koulutusta lentokoneella;

                                                3)

                                                täytettävä FCL.915.CRI kohdan a alakohdan, FCL.930.CRI kohdan ja FCL.935 kohdan vaatimukset hakeakseen monimoottoristen lentokoneiden IRI(A)-kelpuutusta;

                                    b)

                                    IRI(H)-kelpuutusta varten:

                                                1)

                                                oltava suorittanut mittarilentokelpuutuksen myöntämisen jälkeen vähintään 125 tuntia IFR-lentoaikaa, josta vähintään 65 tuntia mittarilentoaikaa helikoptereilla, antaakseen koulutusta FSTD-laitteilla hyväksytyn koulutusorganisaation hyväksytyllä kurssilla;

                                                2)

                                                oltava suorittanut vähintään 500 tuntia IFR-lentoaikaa, josta vähintään 250 tuntia mittarilentoaikaa helikoptereilla, antaakseen koulutusta helikopterilla; ja

                                                3)

                                                täytettävä FCL.905.FI kohdan h alakohdan 2 alakohdan vaatimukset hakeakseen monimoottoristen helikoptereiden IR(H)-kelpuutusta;

                                    c)

                                    IRI(As)-kelpuutuksen hakijan on oltava suorittanut vähintään 300 tuntia IFR-lentoaikaa, josta vähintään 100 tuntia mittarilentoaikaa ilmalaivoilla.”

                        44)

                        Korvataan FCL.905.STI kohdan a alakohdan 2 alakohta seuraavasti:

                                    ”2)

                                    BIR- tai mittarilentokelpuutusten ja yhden ohjaajan ilma-alusten luokka- tai tyyppikelpuutusten myöntämistä, voimassaolon jatkamista tai uusimista varten, lukuun ottamatta vaativia suorituskykyisiä yhden ohjaajan lentokoneita.”

                        45)

                        Poistetaan FCL.1005.FE kohdan d ja e alakohta;

                        46)

                        Korvataan FCL.1005.TRE kohdan a alakohdan 2 alakohta seuraavasti:

                                    ”2)

                                    tarkastuslentoja tyyppikelpuutusten ja mittarilentokelpuutusten voimassaolon jatkamista tai uusimista varten;”

                        47)

                        Korvataan FCL.1005.CRE kohdan b alakohdan 4 alakohta seuraavasti:

                                    ”4)

                                    BIR-kelpuutuksen voimassaolon jatkamista tai uusimista varten edellyttäen, että luokkakelpuutustarkastuslentäjä on suorittanut

                                                i)

                                                1 500 tuntia lentoaikaa lentokoneiden ohjaajana; ja

                                                ii)

                                                450 tuntia IFR-lentoaikaa; ja”

                        48)

                        Korvataan FCL.1005.IRE kohta seuraavasti:
                        ”FCL.1005.IRE IRE – Oikeudet

                        Mittaritarkastuslentäjän valtuutuksen (IRE) haltijalla on oikeudet ottaa vastaan lentokokeita BIR- ja mittarilentokelpuutusten myöntämistä varten ja tarkastuslentoja BIR- tai mittarilentokelpuutusten voimassaolon jatkamista tai uusimista varten.”

                        49)

                        Muutetaan FCL.1010.SFE kohdan a alakohdan 1 ja 2 alakohta seuraavasti:

                                    ”a)

                                    SFE(A)
                                    SFE(A)-valtuutuksen hakijan on täytettävä seuraavat ehdot:

                                                1)

                                                usean ohjaajan lentokoneiden osalta:

                                                            i)

                                                            hänellä on tai on ollut ATPL(A)-lupakirja ja tyyppikelpuutus;

                                                            ii)

                                                            hänellä on SFI(A)-kelpuutus kyseiseen lentokonetyyppiin; ja

                                                            iii)

                                                            hänellä on vähintään 1 500 tuntia lentoaikaa usean ohjaajan lentokoneiden ohjaajana;

                                                2)

                                                vaativien suorituskykyisten yhden ohjaajan lentokoneiden osalta:

                                                            i)

                                                            hänellä on tai on ollut CPL(A)- tai ATPL(A)-lupakirja ja tyyppikelpuutus;

                                                            ii)

                                                            hänellä on SFI(A)-kelpuutus kyseiseen lentokoneluokkaan tai -tyyppiin; ja

                                                            iii)

                                                            hänellä on vähintään 500 tuntia lentoaikaa yhden ohjaajan lentokoneiden ohjaajana;”

                        50)

                        Muutetaan FCL.1005.FIE kohdan c alakohta seuraavasti:

                                    ”c)

                                    FIE(As). Ilmalaivojen lennonopettajien tarkastuslentäjällä on oikeudet suorittaa pätevyyden arviointeja ilmalaivojen opettajakelpuutusten myöntämistä, voimassaolon jatkamista tai uusimista varten edellyttäen, että hänellä on asiaankuuluva opettajakelpuutus.”

                        51)

                        Poistetaan FCL.1010.FIE kohdan d ja e alakohta;

                        52)

                        Muutetaan lisäys 1 seuraavasti:

                                    a)

                                    Korvataan 1 kohta seuraavasti:

                                                ”1)

                                                   LAPL ja PPL”;

                                    b)

                                    Korvataan 1.1 ja 1.2 kohta seuraavasti:

                                                ”1.1

                                                LAPL-lupakirjan myöntämistä varten toisen ilma-alusryhmän LAPL-lupakirjan haltijalle hyvitetään FCL.120 kohdan a alakohdassa lueteltujen yhteisten oppiaineiden teoriatietoa koskevat vaatimukset täysimääräisesti.

                                                1.2

                                                LAPL- tai PPL-lupakirjan myöntämistä varten toisen ilma-alusryhmän PPL-, CPL- tai ATPL-lupakirjan haltijalle hyvitetään FCL.215 kohdan a alakohdassa lueteltujen yhteisten oppiaineiden teoriatietoa koskevat vaatimukset. Hyvitystä sovelletaan myös LAPL- tai PPL-lupakirjan hakijoihin, joilla on komission asetuksen (EU) 2018/395 liitteen III (osa BFCL) mukaisesti myönnetty BPL-lupakirja tai komission täytäntöönpanoasetuksen (EU) 2018/1976 liitteen III (osa SFCL) mukaisesti myönnetty SPL-lupakirja, paitsi että oppiainetta ’lentosuunnistus’ ei hyvitetä.”

                                    c)

                                    Poistetaan 1.2a. kohta.

                                    d)

                                    Korvataan 1.3 kohta seuraavasti:

                                                ”1.3

                                                PPL-lupakirjan myöntämistä varten saman ilma-alusryhmän LAPL-lupakirjan haltijalle hyvitetään teoriakoulutuksen ja -kokeen vaatimukset täysimääräisesti.”

                                    e)

                                    Korvataan 1.4 kohta seuraavasti:

                                                ”1.4

                                                Poiketen siitä, mitä 1.2 kohdassa säädetään, LAPL(A)-lupakirjan myöntämistä varten täytäntöönpanoasetuksen (EU) 2018/1976 liitteen III (osa SFCL) mukaisesti myönnetyn SPL-lupakirjan haltijan, jolla on oikeudet lentää TMG-moottoripurjelentokoneita, on FCL.135.A kohdan a alakohdan 2 alakohdan mukaisesti osoitettava riittävä teoriatiedon taso yksimoottoristen mäntämoottorikäyttöisten maalentokoneiden luokkaa varten.”

                                    f)

                                    Korvataan 4.1 kohta seuraavasti:

                                                ”4.1

                                                Mittarilentokelpuutuksen hakija, tai BIR-kelpuutuksen hakija, joka on läpäissyt CPL-lupakirjan teoriakokeet samassa ilma-alusryhmässä, saa hyvityksen teoriatietoa koskevista vaatimuksista seuraavissa oppiaineissa:

                                                            —

                                                            ihmisen suorituskyky

                                                            —

                                                            sääoppi.”

                        53)

                        Muutetaan lisäys 3 seuraavasti:

                                    a)

                                    Korvataan A luvun 9 kohdan f alakohdan 3 alakohdan ii alakohtaa seuraava alakohta seuraavasti:
                                    ”Hakijalle, jolla on BIR-kelpuutus tai todistus perusmittarilento-osan suorituksesta, hyvitetään enintään 10 tuntia vaaditusta mittarikoulutusajasta. Perusmittarilennon harjoituslaitteella (BITD) suoritettuja tunteja ei hyvitetä.”

                                    b)

                                    Korvataan C luvun 8 kohdan e alakohdan 2 alakohdan ii alakohtaa seuraava alakohta seuraavasti:
                                    ”Hakijalle, jolla on BIR-kelpuutus tai todistus perusmittarilento-osan suorituksesta, hyvitetään enintään 10 tuntia vaaditusta mittarikoulutusajasta. Perusmittarilennon harjoituslaitteella (BITD) suoritettuja tunteja ei hyvitetä; ja”;

                                    c)

                                    Korvataan D luvun 8 kohdan e alakohta seuraavasti:

                                                ”e)

                                                10 tuntia mittarilentokoulutusta, josta enintään viisi tuntia saa olla mittariaikaa maassa FNPT I:llä, FTD 2:lla, FNPT II:lla tai lentosimulaattorilla. Hakijalle, jolla on BIR-kelpuutus tai todistus perusmittarilento-osan suorituksesta, hyvitetään enintään 10 tuntia vaaditusta mittarikoulutusajasta. Perusmittarilennon harjoituslaitteella (BITD) suoritettuja tunteja ei hyvitetä;”

                                    d)

                                    Korvataan E luvun 3 kohdan a alakohta seuraavasti:

                                                ”a)

                                                oltava suorittanut 150 tuntia lentoaikaa; tähän on sisällyttävä ilma-aluksen päällikkönä lentokoneilla 50 tuntia, joista 10 tuntia on oltava matkalentoa.
                                                Lukuun ottamatta vaatimusta ilma-aluksen päällikkönä lentokoneilla lennetystä 50 tunnista, ilma-aluksen päällikkönä muilla ilma-alusryhmillä lennetyt tunnit voidaan laskea mukaan 150 tunnin lentoaikaan lentokoneilla seuraavasti:

                                                            1)

                                                            20 tuntia helikoptereilla, jos hakijalla on PPL(H)-lupakirja;

                                                            2)

                                                            50 tuntia helikoptereilla, jos hakijalla on CPL(H)-lupakirja;

                                                            3)

                                                            10 tuntia TMG-moottoripurjelentokoneilla tai purjelentokoneilla;

                                                            4)

                                                            20 tuntia ilmalaivoilla, jos hakijalla on PPL(As)-lupakirja;

                                                            5)

                                                            50 tuntia ilmalaivoilla, jos hakijalla on CPL(As)-lupakirja.”

                                    e)

                                    Korvataan E luvun 9 kohta seuraavasti:

                                                ”9.

                                                Hakijoille, joilla on voimassa oleva IR(A)-kelpuutus, hyvitetään mittarikoulutusaika. Hakijoille, joilla on voimassa oleva IR(H)-kelpuutus, hyvitetään enintään viisi tuntia mittarikoulutusaikaa, jolloin vähintään viisi tuntia mittarikoulutusta on annettava lentokoneella. Hakijoille, joilla on BIR-kelpuutus tai todistus perusmittarilento-osan suorituksesta, hyvitetään enintään 10 tuntia vaaditusta mittarikoulutusajasta.”

                                    f)

                                    Korvataan E luvun 12 kohdan c alakohta seuraavasti:

                                                ”c)

                                                10 tuntia mittarikoulutusta, josta enintään viisi tuntia saa olla mittariaikaa maassa FNPT I:llä, FNPT II:lla tai lentosimulaattorilla. Hakijalle, jolla on BIR-kelpuutus tai todistus perusmittarilento-osan suorituksesta, hyvitetään enintään 10 tuntia vaaditusta mittarikoulutusajasta. Perusmittarilennon harjoituslaitteella (BITD) suoritettuja tunteja ei hyvitetä;”

                        54)

                        Muutetaan lisäyksessä 6 oleva A luku seuraavasti:

                                    a)

                                    Korvataan 2 kohta seuraavasti:

                                                ”2.

                                                Osista koostuvalle IR(A)-kurssille pyrkivällä hakijalla on oltava PPL(A)- tai CPL(A)-lupakirja. Menetelmämittarilento-osaa suorittamaan pyrkivällä hakijalla, jolla ei ole CPL(A)-lupakirjaa, on oltava BIR-kelpuutus tai todistus perusmittarilento-osan suorituksesta.”

                                    b)

                                    Korvataan 10.1 kohta seuraavasti:

                                                ”10.1

                                                CPL(A)-lupakirjan, BIR-kelpuutuksen tai perusmittarilento-osan suoritustodistuksen haltijalle hyvitetään enintään 10 tuntia edellä 7 tai 8 kohdassa vaaditun koulutuksen kokonaismäärästä.”

                        55)

                        Muutetaan lisäyksessä 6 oleva Aa luku seuraavasti:

                                    a)

                                    Muutetaan 9 ja 10 kohdan numerointi 11 ja 12 kohdaksi;

                                    b)

                                    Lisätään 9 ja 10 kohta seuraavasti:

                                                ”9.

                                                Pätevyysperusteisen osista koostuvan IR(A)-kelpuutuksen hakija, jolla on FCL.835 kohdan mukainen BIR-kelpuutus ja vähintään 10 tuntia mittarilentoaikaa lennonopetuksessa hyväksytyssä koulutusorganisaatiossa, voi saada hyvitystä 4 kohdassa tarkoitetusta koulutuksesta edellyttäen, että kyseinen BIR-koulutus on sisältänyt pätevyysperusteisen mittarilentokelpuutuksen kaikki aihealueet ja että osista koostuvan lentokoulutuskurssin järjestävä hyväksytty koulutusorganisaatio on arvioinut ne.

                                                10.

                                                Pätevyysperusteisen osista koostuvan IR(A)-kelpuutuksen hakijan, jolla on BIR-kelpuutus ja vähintään 50 tunnin IFR-lentokokemus ilma-aluksen päällikkönä lentokoneilla, on

                                                            a)

                                                            hyväksytyssä koulutusorganisaatiossa:

                                                                        i)

                                                                        arvioitava saavuttaneen pätevyysperusteista mittarilentokelpuutusta varten hyväksyttävän teoriatiedon tason;

                                                                        ii)

                                                                        saatava asianmukainen lentokoulutus IFR-oikeuksien laajentamiseksi FCL.605.IR kohdan a alakohdan mukaisesti;

                                                            b)

                                                            a alakohdan vaatimuksen täyttämisen jälkeen:

                                                                        i)

                                                                        suoritettava hyväksytysti IR(A)-kelpuutukseen vaadittava lisäyksen 7 mukainen lentokoe;

                                                                        ii)

                                                                        osoitettava lentokokeessa tarkastuslentäjälle suullisesti, että hänellä on riittävä teoriatiedon taso ilmailun säädöksistä, sääopista sekä lennonsuunnittelusta ja suoritusarvoista.”

                        56)

                        Muutetaan lisäys 7 seuraavasti:

                                    a)

                                    Korvataan otsikko seuraavasti: ”Lentokoe BIR- tai mittarilentokelpuutusta varten”;

                                    b)

                                    Korvataan 1 kohta seuraavasti:

                                                ”1.

                                                Hakijan on oltava saanut koulutusta saman luokan tai tyypin ilma-aluksella, jota käytetään lentokokeessa ja joka on varustettu asianmukaisilla laitteilla koulutusta ja kokeita varten.”

                                    c)

                                    Korvataan 9 kohta seuraavasti:

                                                ”9.

                                                Hakijan on ilmoitettava tarkastuslentäjälle suorittamansa tarkistukset ja tehtävät, radiosuunnistuslaitteiden tunnistaminen mukaan luettuna. Tarkistukset on tehtävä kokeessa käytettävän ilma-aluksen hyväksytyn tarkistuslistan mukaisesti. Hakijan on lentokoetta edeltävän lennonvalmistelun aikana määritettävä tehoasetukset ja nopeudet. Hakijan on laskettava suoritusarvotiedot lentoonlähtöä, lähestymistä ja laskua varten toimintakäsikirjan tai käytettävän ilma-aluksen lentokäsikirjan mukaisesti.”

                                    d)

                                    Korvataan 11 kohdan lentokoneita koskevan taulukon lopussa alaviite (++) seuraavasti:

                                                ”(++)

                                                PBN-oikeuksien saamiseksi yhden lähestymisen osassa 4 tai osassa 5 on oltava RNP APCH. Jos RNP APCH ei ole käytännössä mahdollinen, se on tehtävä asianmukaisesti varustetulla simulaatiokoulutuslaitteella (FSTD).”

                                    e)

                                    Korvataan 11 kohdan helikoptereita koskevan taulukon lopussa alaviite (+) seuraavasti:

                                                ”(+)

                                                PBN-oikeuksien saamiseksi yhden lähestymisen osassa 4 tai osassa 5 on oltava RNP APCH. Jos RNP APCH ei ole käytännössä mahdollinen, se on tehtävä asianmukaisesti varustetulla simulaatiokoulutuslaitteella (FSTD).”

                        57)

                        Korvataan lisäyksen 9 otsikko seuraavasti: ”MPL-lupakirjaa, ATPL-lupakirjaa ja tyyppi- ja luokkakelpuutuksia varten vaadittava koulutus, lentokoe ja tarkastuslento sekä BIR- ja mittaritarkastuslento”.

                        58)

                        Muutetaan lisäys 9 seuraavasti:

                                    a)

                                    Korvataan B jakson 5 kohdan 1 alakohta seuraavasti:

                                                ”1)

                                                PBN-oikeuksien saamiseksi tai säilyttämiseksi yhden lähestymisen on oltava RNP APCH. Jos RNP APCH ei ole käytännössä mahdollinen, se on tehtävä asianmukaisesti varustetulla simulaatiokoulutuslaitteella (FSTD).
                                                Poiketen siitä, mitä edellä olevassa alakohdassa säädetään, jos tarkastuslentoon PBN-oikeuksien voimassaolon jatkamiseksi ei sisälly RNP APCH -harjoitusta, RNP APCH ei sisälly lentäjän PBN-oikeuksiin. Rajoitus poistetaan, jos lentäjä on suorittanut RNP APCH -harjoituksen sisältävän tarkastuslennon.”

                                    b)

                                    Korvataan B jakson 6 kohdan d alakohta seuraavasti:

                                                ”d)

                                                M-kirjain lentokoe/tarkastuslento-sarakkeessa osoittaa harjoituksen olevan pakollinen, tai mahdollisuutta valita silloin kun sarakkeessa luetellaan useampi kuin yksi harjoitus.”

                                    c)

                                    Korvataan B jakson 6 kohdan j alakohta seuraavasti:

                                                ”j)

                                                PBN-oikeuksien saamiseksi tai säilyttämiseksi yhden lähestymisen on oltava RNP APCH. Jos RNP APCH ei ole käytännössä mahdollinen, se on tehtävä asianmukaisesti varustetulla simulaatiokoulutuslaitteella (FSTD).
                                                Poiketen siitä, mitä edellä olevassa alakohdassa säädetään, jos tarkastuslentoon PBN-oikeuksien voimassaolon jatkamiseksi ei sisälly RNP APCH -harjoitusta, RNP APCH ei sisälly lentäjän PBN-oikeuksiin. Rajoitus poistetaan, jos lentäjä on suorittanut RNP APCH -harjoituksen sisältävän tarkastuslennon.”

                                    d)

                                    Korvataan B jakson 6 kohdan j alakohdan jälkeen tulevassa taulukossa harjoitusta 3.8.3.4 koskeva rivi seuraavasti:

                                                            ”3.8.3.4*

                                                            Käsin ohjaten, yksi moottori epäkunnossa (simuloituna) loppulähestymisen aikana, joko maakosketukseen asti tai keskeytetyn lähestymisen menetelmän loppuun asti (tapauksen mukaan), alkaen

                                                                        i)

                                                                        ennen kuin ylitetään 1 000  jalan korkeus lentopaikan korkeustasosta; ja

                                                                        ii)

                                                                        sen jälkeen, kun 1 000  jalan korkeus lentopaikan korkeustasosta on ylitetty.

                                                      Lentokoneilla, joita ei ole tyyppihyväksytty liikenneluokan (JAR/FAR 25) tai kevytliikenneluokan (SFAR 23) lentokoneiksi, lähestyminen moottorihäiriötä jäljitellen ja sitä seuraava ylösveto on aloitettava kohdan 3.8.4 mukaisen 2D-lähestymisen yhteydessä. Ylösveto on aloitettava, kun saavutetaan julkaistu estevarakorkeus (OCH/A), mutta kuitenkin viimeistään saavutettaessa MDH/A 500 jalkaa kiitotien kynnyksen korkeustasosta. Jos lentokoneen suoritusarvot ovat lentoonlähtömassan ja tiheyskorkeuden suhteen samat kuin liikenneluokan lentokoneilla, kouluttaja voi simuloida moottorihäiriön harjoituksen 3.8.3.4 mukaisesti.

                                                P --->

                                                --->

                                                M”

                                    e)

                                    Poistetaan B jakson 6 kohdan j alakohdan jälkeen tulevasta taulukosta harjoitusta 3.8.3.5 koskeva rivi;

                                    f)

                                    Lisätään C jaksoon uusi 8a kohta seuraavasti:

                                                ”8a)

                                                PBN-oikeuksien saamiseksi tai säilyttämiseksi yhden lähestymisen on oltava RNP APCH. Jos RNP APCH ei ole käytännössä mahdollinen, se on tehtävä asianmukaisesti varustetulla simulaatiokoulutuslaitteella (FSTD).
                                                Poiketen siitä, mitä edellä olevassa alakohdassa säädetään, jos tarkastuslentoon PBN-oikeuksien voimassaolon jatkamiseksi ei sisälly RNP APCH -harjoitusta, RNP APCH ei sisälly lentäjän PBN-oikeuksiin. Rajoitus poistetaan, jos lentäjä on suorittanut RNP APCH -harjoituksen sisältävän tarkastuslennon.”

            LIITE II
            Muutetaan komission asetuksen (EU) N:o 1178/2011 liitteessä IV (osa MED) oleva MED.A.030 kohta seuraavasti:

                        a)

                        Korvataan c alakohta seuraavasti:

                                    ”c)

                                    Käyttäessään

                                                1)

                                                kevyiden ilma-alusten lupakirjan (LAPL), komission asetuksen (EU) 2018/395 liitteen III (osa BFCL) mukaisesti myönnetyn ilmapallolentäjän lupakirjan (BPL) tai komission täytäntöönpanoasetuksen (EU) 2018/1976 liitteen III (osa SFCL) mukaisesti myönnetyn purjelentäjän lupakirjan (SPL) mukaisia oikeuksia lentäjällä on oltava voimassa oleva vähintään LAPL-lupakirjaan vaadittava lääketieteellinen kelpoisuustodistus;

                                                2)

                                                yksityislentäjän lupakirjan (PPL) mukaisia oikeuksia lentäjällä on oltava voimassa oleva vähintään luokan 2 lääketieteellinen kelpoisuustodistus;

                                                3)

                                                BPL-lupakirjan mukaisia oikeuksia:

                                                            i)

                                                            matkustajien kaupallisessa ilmapallolennätyksessä lentäjällä on oltava voimassa oleva vähintään luokan 2 lääketieteellinen kelpoisuustodistus;

                                                            ii)

                                                            muussa kaupallisessa lentotoiminnassa kuin matkustajien kaupallisessa ilmapallolennätyksessä, kun ilma-aluksessa on enemmän kuin neljä henkilöä, lentäjällä on oltava voimassa oleva vähintään luokan 2 lääketieteellinen kelpoisuustodistus;

                                                4)

                                                SPL-lupakirjan mukaisia oikeuksia muussa purjelentokoneilla harjoitettavassa kaupallisessa lentotoiminnassa kuin komission täytäntöönpanoasetuksen (EU) 2018/1976 3 artiklan 2 kohdassa määritetyssä lentotoiminnassa lentäjällä on oltava voimassa oleva vähintään luokan 2 lääketieteellinen kelpoisuustodistus;

                                                5)

                                                ansiolentäjän lupakirjan (CPL), usean ohjaajan miehistölupakirjan (MPL) tai liikennelentäjän lupakirjan (ATPL) mukaisia oikeuksia, lentäjällä on oltava voimassa oleva luokan 1 lääketieteellinen kelpoisuustodistus.”

                        b)

                        Korvataan e alakohta seuraavasti:

                                    ”e)

                                    Jos PPL-lupakirjaan lisätään mittarilentokelpuutus tai perusmittarilentokelpuutus, lupakirjan haltijalle on tehtävä puhdasääniaudiometriatutkimukset luokan 1 lääketieteellisen kelpoisuustodistuksen haltijoita koskevien määräaikojen ja vaatimusten mukaisesti.”

            LIITE III
            Muutetaan komission asetuksen (EU) N:o 1178/2011 liite VI (osa ARA) seuraavasti:

                        1)

                        Korvataan ARA.GEN.220 kohdan b alakohta seuraavasti:

                                    ”b)

                                    Toimivaltaisen viranomaisen on laadittava ja pidettävä ajan tasalla luettelo kaikista myöntämistään organisaation toimiluvista, FSTD:n hyväksyntätodistuksista ja henkilöille myönnetyistä lupakirjoista, hyväksyntätodistuksista ja kelpoisuustodistuksista sekä vastaanottamistaan koulutusorganisaatioiden ilmoituksista ja ilmoituksenvaraisten koulutusorganisaatioiden koulutusohjelmista, joiden osalta se on tarkastanut tai hyväksynyt liitteen I (osa FCL), komission asetuksen (EU) 2018/395 liitteen III (osa BFCL) tai komission täytäntöönpanoasetuksen (EU) 2018/1976 liitteen III (osa SFCL) vaatimusten täyttymisen.”

                        2)

                        Muutetaan ARA.GEN.350 kohta seuraavasti:

                                    a)

                                    Korvataan da alakohdan johdantolause seuraavasti:

                                                ”da)

                                                Poiketen siitä, mitä a–d alakohdassa säädetään, jos toimivaltainen viranomainen havaitsee ilmoituksenvaraisissa koulutusorganisaatioissa valvonnan aikana tai muulla tavoin näyttöä siitä, ettei ilmoituksenvarainen koulutusorganisaatio täytä asetuksen (EU) 2018/1139 liitteessä IV vahvistettuja keskeisiä vaatimuksia, tämän asetuksen liitteen I (osa FCL) ja liitteen VIII (osa DTO) vaatimuksia tai komission asetuksen (EU) 2018/395 liitteen III (osa BFCL) ja komission täytäntöönpanoasetuksen (EU) 2018/1976 liitteen III (osa SFCL) vaatimuksia, toimivaltaisen viranomaisen on”

                                    b)

                                    Korvataan e alakohta seuraavasti:

                                                ”e)

                                                Sanotun rajoittamatta lisätoimenpiteitä täytäntöönpanon varmistamiseksi, kun jäsenvaltion viranomainen ARA.GEN.300 kohdan d alakohdan mukaisesti toimiessaan havaitsee, ettei jokin viraston tai toisen jäsenvaltion toimivaltaisen viranomaisen hyväksymä taikka virastolle tai toisen jäsenvaltion toimivaltaiselle viranomaiselle ilmoituksen tehnyt organisaatio täytä asetuksen (EU) 2018/1139 liitteessä IV vahvistettuja keskeisiä vaatimuksia, tämän asetuksen liitteen I (osa FCL), liitteen VII (osa ORA) ja liitteen VIII (osa DTO) vaatimuksia taikka komission asetuksen (EU) 2018/395 liitteen III (osa BFCL) ja komission täytäntöönpanoasetuksen (EU) 2018/1976 liitteen III (osa SFCL) vaatimuksia, viranomaisen on ilmoitettava vaatimusten täyttymättä jäämisestä asianomaiselle toimivaltaiselle viranomaiselle.”

                        3)

                        Korvataan ARA.GEN.360 kohdan a alakohta seuraavasti:

                                    ”a)

                                    Saatuaan lupakirjan haltijalta komission asetuksen (EU) 2018/395 liitteessä I (osa FCL) olevan FCL.015 kohdan e alakohdan, komission asetuksen (EU) 2018/395 liitteessä III (osa BFCL) olevan BFCL.015 kohdan f alakohdan tai komission täytäntöönpanoasetuksen (EU) 2018/1976 liitteessä III (osa SFCL) olevan SFCL.015 kohdan f alakohdan mukaisen pyynnön, joka koskee toimivaltaisen viranomaisen vaihtamista, vastaanottavan toimivaltaisen viranomaisen on ilman aiheetonta viivytystä pyydettävä lupakirjan haltijan toimivaltaista viranomaista siirtämään

                                                1)

                                                lupakirjan varmennus;

                                                2)

                                                jäljennökset toimivaltaisen viranomaisen ARA.GEN.220 ja ARA.MED.150 kohdan mukaisesti säilyttämistä lupakirjan haltijan terveystiedoista. Terveystiedot on siirrettävä liitteessä IV (osa MED) olevan MED.A.015 kohdan mukaisesti, ja niihin on sisällyttävä lääketieteellisen asiantuntijan tarkistama ja allekirjoittama yhteenveto hakijan tarvittavista lääketieteellisistä esitiedoista.”

                        4)

                        Lisätään ARA.FCL.200 kohtaan e alakohta seuraavasti:

                                    ”e)

                                    Kouluttajat FI(B)- tai FI(S)-kelpuutuksia varten: Toimivaltaisen viranomaisen on laadittava asianmukaiset menettelyt seuraavissa alakohdissa määritettyjen valvottujen koulutuslentojen suorittamista varten:

                                                1)

                                                komission asetuksen (EU) 2018/395 liitteessä III (osa BFCL) oleva BFCL.315 kohdan a alakohdan 5 alakohdan ii alakohta ja BFCL.360 kohdan a alakohdan 2 alakohta; ja

                                                2)

                                                komission asetuksen (EU) 2018/1976 liitteessä III (osa SFCL) oleva SFCL.315 kohdan a alakohdan 7 alakohdan ii alakohta ja SFCL.360 kohdan a alakohdan 2 alakohta.”

                        5)

                        Korvataan ARA.FCL.250 kohdan a alakohdan 3 alakohta seuraavasti:

                                    ”3)

                                    lupakirjan haltija ei enää täytä liitteen I (osa FCL), komission asetuksen (EU) 2018/395 liitteen III (osa BFCL) tai komission täytäntöönpanoasetuksen (EU) 2018/1976 liitteen III (osa SFCL) sovellettavia vaatimuksia;”

                        6)

                        Korvataan ARA.FCL.300 kohdan a alakohta seuraavasti:

                                    ”a)

                                    Toimivaltaisen viranomaisen on otettava käyttöön tarpeelliset järjestelyt ja menettelyt, jotta hakijat voivat osallistua teoriakokeisiin liitteen I (osa FCL), komission asetuksen (EU) 2018/395 liitteen III (osa BFCL) tai komission täytäntöönpanoasetuksen (EU) 2018/1976 liitteen III (osa SFCL) sovellettavien vaatimusten mukaisesti.”

                        7)

                        Lisätään ARA.ATO.105 kohdan jälkeen ARA.ATO.110 kohta seuraavasti:
                        ”ARA.ATO.110 Minimivarusteluettelojen hyväksyminen

                        Kun toimivaltainen viranomainen vastaanottaa asetuksen (EU) N:o 965/2012 liitteessä III (osa ORO) olevan ORO.MLR.105 kohdan ja liitteessä VI (osa NCC) olevan NCC.GEN.101 kohdan mukaisen minimivarusteluettelon hyväksyntää koskevan hakemuksen, sen on toimittava mainitun asetuksen liitteessä II (osa ARO) olevan ARO.OPS.205 kohdan mukaisesti.”

                        8)

                        Korvataan ARA.DTO.100 kohdan b alakohta seuraavasti:

                                    ”b)

                                    Jos ilmoitus ei sisällä vaadittuja tietoja tai se sisältää tietoja, jotka viittaavat asetuksen (EU) 2018/1139 liitteessä IV vahvistettujen keskeisten vaatimusten, tämän asetuksen liitteen I (osa FCL) ja liitteen VIII (osa DTO) vaatimusten tai komission asetuksen (EU) 2018/395 liitteen III (osa BFCL) ja komission täytäntöönpanoasetuksen (EU) 2018/1976 liitteen III (osa SFCL) vaatimusten täyttymättä jäämiseen, toimivaltaisen viranomaisen on toimittava ARA.GEN.350 kohdan da alakohdan mukaisesti.”

                        9)

                        Korvataan ARA.DTO.110 kohdan a alakohta seuraavasti:

                                    ”a)

                                    Saatuaan ilmoituksenvaraisen koulutusorganisaation koulutusohjelmat ja niiden muutokset, jotka on ilmoitettu sille liitteessä VIII (osa DTO) olevan DTO.GEN.115 kohdan c alakohdan mukaisesti, tai ilmoituksenvaraisen koulutusorganisaation koulutusohjelmien hyväksyntää koskevan hakemuksen, joka on toimitettu sille mainitussa liitteessä olevan DTO.GEN.230 kohdan c alakohdan mukaisesti, toimivaltaisen viranomaisen on tarkistettava, että kyseiset koulutusohjelmat ovat tapauksen mukaan liitteen I (osa FCL), komission asetuksen (EU) 2018/395 liitteen III (osa BFCL) tai komission täytäntöönpanoasetuksen (EU) 2018/1976 liitteen III (osa SFCL) vaatimusten mukaisia.”

                        10)

                        Muutetaan lisäys I seuraavasti:

                                    a)

                                    Korvataan otsikon ’Ohjaamomiehistön lupakirja’ jälkeen tuleva johdantolause seuraavasti:
                                    ”Jäsenvaltion liitteen I (osa FCL), komission asetuksen (EU) 2018/395 liitteen III (osa BFCL) tai komission täytäntöönpanoasetuksen (EU) 2018/1976 liitteen III (osa SFCL) mukaisesti myöntämän ohjaamomiehistön lupakirjan on vastattava seuraavia vaatimuksia:”

                                    b)

                                    Korvataan a alakohdan 1 alakohdan III alakohta seuraavasti:

                                                ”III)

                                                lupakirjan sarjanumero, joka koostuu lupakirjan myöntäneen valtion YK-maatunnuksesta, jota seuraavat tapauksen mukaan kirjaimet ’FCL’, ’BFCL’ tai ’SFCL’, ja arabialaisista numeroista ja/tai latinalaisista aakkosista muodostettu tunnus;”

                                    c)

                                    Korvataan a alakohdan 2 alakohdan XII alakohta seuraavasti:

                                                ”XII)

                                                kelpuutukset ja todistukset sekä ilmapallojen ja purjelentokoneiden osalta oikeudet: luokka-, tyyppi-, opettajakelpuutukset jne. ja tarvittaessa niiden voimassaolon päättymispäivät. Radiopuhelinliikenteen (R/T) oikeudet voidaan merkitä lupakirjaan tai erilliseen todistukseen;”

                                    d)

                                    Muutetaan c alakohdan jäljessä otsikon ’Etusivu’ alla oleva malli (EASA 141 lomake, versio 2) seuraavasti:

                                                i)

                                                Korvataan ilmaisu ”Annettu osan FCL mukaisesti” seuraavasti:
                                                ”Myönnetty osan FCL/osan BFCL/osan SFCL mukaisesti (tarpeettomat poistetaan)”.

                                                ii)

                                                Korvataan ilmaisu ”Tämä lupakirja on ICAOn standardien mukainen, LAPL- ja EIR-oikeuksia lukuun ottamatta” seuraavasti:
                                                ”Tämä lupakirja on ICAOn standardien mukainen, lukuun ottamatta LAPL- ja BIR-oikeuksia tai lupakirjaan liitettyä LAPL-lupakirjan lääketieteellistä kelpoisuustodistusta”

                                    e)

                                    Korvataan otsikon ”Sivu 2” alla olevassa mallissa ilmaisu ”Lupakirjan sarjanumeron alussa on aina lupakirjan myöntäjävaltion YK-maatunnus, jota seuraa tunnus ”.FCL.””(huomautus kenttään nro III – Lupakirjan numero) seuraavasti:
                                    ’Lupakirjan sarjanumeron alussa on aina lupakirjan myöntäjävaltion YK-maatunnus, jota seuraa tapauksen mukaan tunnus ’FCL.’, ’BFCL.’ tai ’SFCL.’.’

                                    f)

                                    Muutetaan otsikon ”Sivu 3” alla oleva malli seuraavasti:

                                                i)

                                                Korvataan ilmaisu ”Lupakirjoissa käytetään samoja lyhenteitä kuin osassa FCL (esim. PPL(H), ATPL(A))” (teksti, joka koskee kenttää nro II – Lupakirjalaji, ensimmäinen myöntämispäivä ja maatunnus) seuraavasti:
                                                ”Lupakirjoissa käytetään samoja lyhenteitä kuin osassa FCL (esim. PPL(H), ATPL(A)), osassa BFCL ja osassa SFCL”

                                                ii)

                                                Lisätään ilmaisun ”LAPL: LAPL-lupakirjaa ei ole myönnetty ICAOn standardien mukaisesti” (teksti, joka koskee kenttää XIII – Huomautukset) jälkeen teksti seuraavasti:
                                                ”SPL-lupakirjat lukuun ottamatta komission täytäntöönpanoasetuksen (EU) 2018/1976 3 b artiklan 2 kohdan b alakohdassa tarkoitettuja tapauksia: komission täytäntöönpanoasetuksen (EU) 2018/1976 liitteessä III (osa SFCL) olevan SFCL.200 kohdan mukaan käytettävät taitolento-oikeudet, SFCL.215 kohdan mukaan käytettävät pilvilento-oikeudet tai SFCL.155 kohdan mukaan käytettävät lentoonlähtömenetelmät.”

                        11)

                        Korvataan lisäys III seuraavasti:
                        ”HYVÄKSYTYN KOULUTUSORGANISAATION TOIMILUPA

                           Euroopan unioni *

                           Toimivaltainen viranomainen

                           HYVÄKSYTYN KOULUTUSORGANISAATION TOIMILUPA

                        [TOIMILUVAN NUMERO/TUNNUS]
                        Komission asetuksen (EU) N:o 1178/2011 [ja komission asetuksen (EU) 2018/395 / komission täytäntöönpanoasetuksen (EU) 2018/1976 (MUKAUTETAAN TARPEEN MUKAAN)] nojalla ja jäljempänä esitettyjen ehtojen täyttyessä [toimivaltainen viranomainen] vahvistaa, että
                        [KOULUTUSORGANISAATION NIMI]
                        [KOULUTUSORGANISAATION OSOITE]
                        on osan ORA mukaisesti hyväksytty koulutusorganisaatio, jolla on oikeus antaa osan FCL / osan BFCL / osan SFCL [MUKAUTETAAN TARPEEN MUKAAN] mukaista koulutusta ja käyttää FSTD-laitteita liitteenä olevan kurssihyväksynnän mukaisesti.
                        EHDOT:
                        Tämä toimilupa rajoittuu oikeuteen tarjota koulutusta ja käyttää FSTD-laitteita liitteenä olevan kurssihyväksynnän mukaisesti.
                        Tämä toimilupa on voimassa, kun hyväksytty organisaatio täyttää osan ORA, osan FCL, osan BFCL, osan SFCL [MUKAUTETAAN TARPEEN MUKAAN] ja muiden sovellettavien määräysten vaatimukset.
                        Jos edellä esitetyt ehdot täyttyvät, tämä toimilupa pysyy voimassa, ellei sitä ole luovutettu, korvattu uudella tai rajoitettu tai ellei sen voimassaoloa ole keskeytetty tai sitä ole peruutettu.
                        Myöntämispäivämäärä:
                        Allekirjoitus:
                        [Toimivaltainen viranomainen]

                                    *

                                    ”Euroopan unioni” poistetaan, jos kyseessä on muu kuin EU:n jäsenvaltio

                              EASA 143 -lomake, versio 2 – sivu 1/2

                           HYVÄKSYTYN KOULUTUSORGANISAATION TOIMILUPA

                           KURSSIHYVÄKSYNTÄ

                        Liite hyväksytyn koulutusorganisaation toimilupaan numero:
                        [TOIMILUVAN NUMERO/TUNNUS]
                        [KOULUTUSORGANISAATION NIMI]
                        on saanut oikeuden tarjota ja toteuttaa seuraavia osan FCL / osan BFCL / osan SFCL [MUKAUTETAAN TARPEEN MUKAAN] kursseja ja käyttää seuraavia FSTD-laitteita:

                                    Kurssi

                                    Käytettävät FSTD-laitteet kirjaintunnuksineen (1)

                              Tämä kurssihyväksyntä on voimassa, jos

                                    a)

                                    hyväksytyn koulutusorganisaation toimilupaa ei ole luovutettu, korvattu uudella tai rajoitettu eikä sen voimassaoloa ole keskeytetty eikä sitä ole peruutettu; ja

                                    b)

                                    toiminta toteutetaan osan ORA, osan FCL, osan BFCL, osan SFCL [MUKAUTETAAN TARPEEN MUKAAN] ja muiden sovellettavien määräysten mukaisesti ja tarvittaessa niiden menetelmien mukaisesti, jotka kuvataan osassa ORA vaadituissa organisaation asiakirjoissa.

                              Myöntämispäivämäärä:
                        Allekirjoitus: [Toimivaltainen viranomainen]
                        Jäsenvaltion/EASAn puolesta
                        EASA 143 -lomake, versio 2 – sivu 2/2”;

                                    12)

                                    Korvataan lisäys VIII seuraavasti:

                              ”Koulutusohjelman hyväksyntä
                        ilmoituksenvaraiselle koulutusorganisaatiolle (DTO)
                        Euroopan unioni (*)
                        Toimivaltainen viranomainen

                                       Myöntävä viranomainen:

                                       DTO:n nimi:

                                       DTO:n tunnus:

                                       Hyväksytyt koulutusohjelmat:

                                    Tarkastuslentäjien standardointikoulutus – FE(S), FE(B) (**)
                                    Tarkastuslentäjien kertauskoulutus – FE(S), FE(B) (**)

                                       Asiakirjaviite:

                                       Huomautukset:

                                    Edellä mainittu toimivaltainen viranomainen on tarkastanut edellä mainitut koulutusohjelmat ja todennut, että ne täyttävät komission asetuksen (EU) N:o 1178/2011 liitteen I (osa FCL), komission asetuksen (EU) 2018/395 liitteen III (osa BFCL) ja komission täytäntöönpanoasetuksen (EU) 2018/1976 liitteen III (osa SFCL) vaatimukset.

                                       Myöntämispäivämäärä:

                                       Allekirjoitus: [toimivaltainen viranomainen]

                                                (*)

                                                ”Euroopan unioni” poistetaan, jos kyseessä on muu kuin EU:n jäsenvaltio.

                                                (**)

                                                Mukautetaan tarpeen mukaan.

                              EASA XXX -lomake, versio 2 – sivu 1/1”.

               (1)  sellaisena kuin se ilmoitetaan laitteen hyväksymistodistuksessa

            LIITE IV
            Muutetaan komission asetuksen (EU) N:o 1178/2011 liite VII (osa ORA) seuraavasti:

                        1)

                        Muutetaan ORA.ATO.110 kohta seuraavasti:

                                    a)

                                    Korvataan b alakohdan 1 alakohta seuraavasti:

                                                ”1)

                                                ”varmistaa, että annettava koulutus vastaa tapauksen mukaan liitteen I (osa FCL), komission asetuksen (EU) 2018/395 liitteen III (osa BFCL) tai komission täytäntöönpanoasetuksen (EU) 2018/1976 liitteen III (osa SFCL) vaatimuksia, ja koelentokoulutuksen osalta varmistaa, että komission asetuksen (EU) N:o 748/2012 liitteen I (21 osa) asiaankuuluvat vaatimukset täyttyvät ja koulutusohjelma on laadittu;”

                                    b)

                                    Korvataan d alakohta seuraavasti:

                                                ”d)

                                                Lennonopettajilla ja simulaattorikouluttajilla on oltava liitteessä I (osa FCL), komission asetuksen (EU) 2018/395 liitteessä III (osa BFCL) ja komission täytäntöönpanoasetuksen (EU) 2018/1976 liitteessä III (osa SFCL) vaadittu kelpoisuus antamaansa koulutusta varten.”

                        2)

                        Korvataan ORA.ATO.125 kohdan b alakohta seuraavasti:

                                    ”b)

                                    ”Koulutusohjelman on täytettävä tapauksen mukaan liitteen I (osa FCL), komission asetuksen (EU) 2018/395 liitteen III (osa BFCL) tai komission täytäntöönpanoasetuksen (EU) 2018/1976 liitteen III (osa SFCL) vaatimukset ja koelentokoulutuksen osalta komission asetuksen (EU) N:o 748/2012 liitteen I (21 osa) asiaankuuluvat vaatimukset.”

            LIITE V
            Muutetaan komission asetuksen (EU) N:o 1178/2011 liite VIII (osa DTO) seuraavasti:

                        1)

                        Muutetaan DTO.GEN.110 kohta seuraavasti:

                                    a)

                                    Korvataan a alakohdan 3 ja 4 alakohta seuraavasti:

                                                ”3)

                                                purjelentokoneita varten komission asetuksen (EU) 2018/1976 liitteen III (osa SFCL) vaatimusten mukaisesti:”

                                                            a)

                                                            SPL-teoriakoulutus;

                                                            b)

                                                            SPL-lentokoulutus;

                                                            c)

                                                            koulutus, joka tähtää oikeuksien laajentamiseen purjelentokoneisiin tai TMG-moottoripurjelentokoneisiin SFCL.150 kohdan mukaisesti;

                                                            d)

                                                            koulutus muihin lentoonlähtömenetelmiin SFCL.155 kohdan mukaisesti;

                                                            e)

                                                            lisäkelpuutuksiin tai -oikeuksiin tähtäävä koulutus: perustason ja laajat taitolento-oikeudet, purjelentokoneen hinauskelpuutus ja mainoshinauskelpuutus, TMG-moottoripurjelentokoneen yölentokelpuutus ja purjelentäjän pilvilento-oikeudet;

                                                            f)

                                                            koulutus purjelentokoneiden lennonopettajakelpuutusta (FI(S)) varten;

                                                            g)

                                                            FI(S)-kertauskurssi;

                                                4)

                                                ilmapalloja varten komission täytäntöönpanoasetuksen (EU) 2018/1976 liitteen III (osa BFCL) vaatimusten mukaisesti:

                                                            a)

                                                            BPL-teoriakoulutus;

                                                            b)

                                                            BPL-lentokoulutus;

                                                            c)

                                                            koulutus, joka tähtää oikeuksien laajentamiseen toiseen ilmapalloluokkaan tai -ryhmään BFCL.150 kohdan mukaisesti;

                                                            d)

                                                            lisäkelpuutuksiin tähtäävä koulutus: ankkuroitujen kuumailmapallojen kelpuutus, yölentokelpuutus ja kaupallisen lentotoiminnan kelpuutus;

                                                            g)

                                                            koulutus ilmapallojen lennonopettajakelpuutusta (FI(B)) varten;

                                                            h)

                                                            FI(B)-kertauskurssi.”

                                    b)

                                    Korvataan b alakohta seuraavasti:

                                                ”b)

                                                Ilmoituksenvaraisella koulutusorganisaatiolla on oikeus antaa myös komission asetuksen (EU) 2018/395 liitteessä III (osa BFCL) olevassa BFCL.430 kohdassa ja BFCL.460 kohdan b alakohdan 1 alakohdassa tarkoitettua tarkastuslentäjien FE(B)-koulutusta sekä komission täytäntöönpanoasetuksen (EU) 2018/1976 liitteessä III (osa SFCL) olevassa SFCL.430 kohdassa ja SFCL.460 kohdan b alakohdan 1 alakohdassa tarkoitettua tarkastuslentäjien FE(S)-koulutusta edellyttäen, että ilmoituksenvarainen koulutusorganisaatio on tehnyt DTO.GEN.115 kohdan mukaisen ilmoituksen ja toimivaltainen viranomainen on hyväksynyt koulutusohjelman DTO.GEN.230 kohdan c alakohdan mukaisesti.”

                        2)

                        Korvataan DTO.GEN.115 kohdan a alakohdan 8 alakohta seuraavasti:

                                    ”8)

                                    lausunto siitä, että ilmoituksenvarainen koulutusorganisaatio täyttää nyt ja ilmoituksen kattaman koulutustoiminnan ajan asetuksen (EU) 2018/1139 liitteessä IV vahvistetut keskeiset vaatimukset, tämän asetuksen liitteen I (osa FCL) ja liitteen VIII (osa DTO) vaatimukset sekä komission asetuksen (EU) 2018/395 liitteen III (osa BFCL) ja komission täytäntöönpanoasetuksen (EU) 2018/1976 liitteen III (osa SFCL) vaatimukset.”

                        3)

                        Muutetaan DTO.GEN.210 kohta seuraavasti:

                                    a)

                                    Korvataan a alakohdan 2 alakohdan i alakohta seuraavasti:

                                                ”i)

                                                annettava koulutus täyttää liitteen I (osa FCL), komission asetuksen (EU) 2018/395 liitteen III (osa BFCL) ja komission täytäntöönpanoasetuksen (EU) 2018/1976 liitteen III (osa SFCL) vaatimukset sekä noudattaa ilmoituksenvaraisen koulutusorganisaation koulutusohjelmaa;”

                                    b)

                                    Korvataan e alakohta seuraavasti:

                                                ”e)

                                                Lennonopettajilla ja simulaattorikouluttajilla on oltava liitteessä I (osa FCL), komission asetuksen (EU) 2018/395 liitteessä III (osa BFCL) ja komission täytäntöönpanoasetuksen (EU) 2018/1976 liitteessä III (osa SFCL) vaadittu kelpoisuus antamaansa koulutusta varten.”

                        4)

                        Muutetaan DTO.GEN.230 kohta seuraavasti:

                                    a)

                                    Korvataan b alakohta seuraavasti:

                                                ”b)

                                                Koulutusohjelman on tapauksen mukaan täytettävä liitteen I (osa FCL), komission asetuksen (EU) 2018/395 liitteen III (osa BFCL) tai komission täytäntöönpanoasetuksen (EU) 2018/1976 liitteen III (osa SFCL) vaatimukset.”

                                    b)

                                    Korvataan c alakohta seuraavasti:

                                                ”c)

                                                Ilmoituksenvaraisella koulutusorganisaatiolla on oikeus antaa DTO.GEN.110 kohdan b alakohdassa tarkoitettua koulutusta vain siinä tapauksessa, että toimivaltainen viranomainen on ilmoituksenvaraisen koulutusorganisaation hakemuksesta myöntänyt tässä koulutuksessa käytettävälle koulutusohjelmalle ja sen mahdollisille muutoksille ARA.DTO.110 kohdan mukaisen hyväksynnän, jossa vahvistetaan, että koulutusohjelma ja sen mahdolliset muutokset täyttävät tapauksen mukaan liitteen I (osa FCL), komission asetuksen (EU) 2018/395 liitteen III (osa BFCL) ja komission täytäntöönpanoasetuksen (EU) 2018/1976 liitteen III (osa BFCL) vaatimukset. Ilmoituksenvaraisen koulutusorganisaation on haettava hyväksyntää antamalla DTO.GEN.115 kohdan mukainen ilmoitus.”

                        5)

                        Korvataan lisäyksessä 1 olevan ilmoituslomakkeen 9 kohta seuraavasti:

                                    ”9.

                                       Lausunto

                                    Ilmoituksenvarainen koulutusorganisaatio on komission asetuksen (EU) N:o 1178/2011 liitteen VIII (osa DTO) mukaisesti ja erityisesti sen DTO.GEN.210 kohdan a kohdan 1 alakohdan ii alakohdan mukaisesti laatinut turvallisuuspolitiikan ja soveltaa sitä kaikessa ilmoituksen kattamassa koulutustoiminnassa.
                                    Ilmoituksenvarainen koulutusorganisaatio täyttää nyt ja ilmoituksen kattaman koulutustoiminnan ajan asetuksen (EU) 2018/1139 liitteessä IV vahvistetut keskeiset vaatimukset, tämän asetuksen liitteen I (osa FCL) ja liitteen VIII (osa DTO) vaatimukset sekä komission asetuksen (EU) 2018/395 liitteen III (osa BFCL) ja komission täytäntöönpanoasetuksen (EU) 2018/1976 liitteen III (osa SFCL) vaatimukset.”
                                    Vahvistamme, että kaikki tähän ilmoitukseen sisältyvät tiedot, mukaan lukien sen mahdolliset liitteet, ovat täydelliset ja paikkansapitävät.
                                    Ilmoituksenvaraisen koulutusorganisaation edustajan nimi, päiväys ja allekirjoitus
                                    Ilmoituksenvaraisen koulutusorganisaation koulutuspäällikön nimi, päiväys ja allekirjoitus”